open-index/open-wikipedia-markdown huggingface dataset:
ತೊರೆ ಮತ್ತಿ

60 ಅಡಿಯವರೆಗೂ ಬೆಳೆಯುವ ದೊಡ್ಡ ಮರ, ನೀಳವಾದ ಬೊಡ್ಡೆ, ನುಣುಪಾದ ತಿಳಿಹಸಿರು ಬಿಳಿ ತೊಗಟೆಯಿರುವುದು. ಎಲೆಗಳು ಉದ್ದವಾಗಿರುವುದು ಮತ್ತು ಕಾಯಿಗಳು ಆಳವಾದ ಗಟ್ಟಿಯಾಗಿದ್ದು ಮೇಲೆ ಸಾಲುಗಳಿರುವುವು. ಮೇ ಮತ್ತು ಜೂನ್ ತಿಂಗಳಲ್ಲಿ ಚಿಕ್ಕ ಚಿಕ್ಕ ಕೆಂಪು ಹಳದಿ ಹೂಗಳನ್ನು ಬಿಡುವುದು. ಮರಗಳ ಕೆಳಗೆ ಕಾಯಿಗಳು ಒತ್ತೊತ್ತಾಗಿ ಬಿದ್ದಿರುವುವು. ಈ ಮೂಲಿಕೆಯು ಹೃದಯ ರೋಗದಲ್ಲಿ ಅಧಿಕ ಬಳೆಕೆಯಲ್ಲಿದೆ.

## ಔಷಧೀಯ ಗುಣಗಳು
*ಹೃದಯ ದೌರ್ಬಲ್ಯ ಮತ್ತು ಎದೆ ನೋವು
ಒಣಗಿದ ತೊರೆಮತ್ತಿಮರದ ತೊಗಟೆಯನ್ನು ನಯವಾಗಿ ಚೂರ್ಣಿಸುವುದು. ಪ್ರತಿ ಪ್ರಾತಃಕಾಲ  ಬರೀ ಹೊಟ್ಟೆಯಲ್ಲಿ ಅರ್ಥ ಟೀ ಚಮಚ ಚೂರ್ಣವನ್ನು ಕೆಂಪು ಕಲ್ಲು ಸಕ್ಕರೆ ಪುಡಿ ಸೇರಿಸಿದ ಹಾಲಿನಲ್ಲಿ ಕದಡಿ ಕುಡಿಯುವುದು.
ಮತ್ತಿ ಮರದ ತೊಗಟೆ ಚೂರ್ಣ ಒಂದು ಟೀ ಚಮಚ, ಕಾಲು ಲೀಟರು ನೀರು ಮತ್ತು ಕಾಲು ಲೀಟರು ಹಸುವಿನ ಹಾಲು ಹಾಕಿ ಮುಂದಾಗ್ನಿಯಿಂದ ಕಾಯಿಸಿ ಕಷಾಯ ಮಾಡುವುದು ಈ ಕಷಾಯವನ್ನು ಶೋಧಿಸಿ ಎರಡು ಚಮಚ ಕಷಾಯಕ್ಕೆ 2 ಚಮಚ ಕೆಂಪು ಕಲ್ಲು ಸಕ್ಕರೆ ಪುಡಿಯನ್ನು ಸೇರಿಸಿ ಸೇವಿಸುವುದು.
*ವಸಡುಗಳ ಊತದಲ್ಲಿ
ಬಿಳಿ ಮತ್ತಿಯ ತಿರುಳಿನ ಕಷಾಯ ಮಾಡಿ, ಬಾಯಿ ಮುಕ್ಕಳಿಸುವುದು, ಹೀಗೆ ಪ್ರತಿನಿತ್ಯ  4-5 ಸಾರಿ.
*ಮೂಳೆ ಮುರಿತ ಮತ್ತು ಮೂಳೆಗೆ ಪೆಟ್ಟು
ಬಿಳಿ ಮತ್ತಿ ಒಣಗಿದ ತಿರುಳಿನ ನಯವಾದ ಚೂರ್ಣವನ್ನು ಸ್ವಲ್ಪ ಕೆಂಪು ಕಲ್ಲು ಸಕ್ಕರೆ ಪುಡಿ ಮತ್ತು ಹಸುವಿನ ತುಪ್ಪ ಸೇರಿಸಿ, ನೇವಿಸುವುದು. ಬೆಳಿಗ್ಗೆ ಮತ್ತು ಸಾಯಂಕಾಲ ಎರಡು ವೇಳೆ ತೆಗೆದುಕೊಳ್ಳುವುದು.
ಮುರಿದ  ಮೂಳೆಯನ್ನು ತಿಳಿದವರಿಂದ ಸರಿಯಾಗಿ ಕೂಡಿಸಿ, ಮತ್ತಿ ಮರದ ತಿರುಳಿನ ನಯವಾದ ಪುಡಿಯನ್ನು ಹಸುವಿನ ತುಪ್ಪದಲ್ಲಿ ಕಲೆಸಿ ಪಟ್ಟಿ ಹಾಕುವುದು. ಮತ್ತು ಬಟ್ಟೆಯಿಂದ ಕಟ್ಟು ಹಾಕುವುದು. ಇದರಿಂದ ನೋವು ನಿವಾರಣೆಯಾಗಿ ಮುರಿದ ಮೂಳೆಗಳು ಕೂಡಿಕೊಳ್ಳುವುವು.
ಬಿಳಿ ಮತ್ತಿ ತಿರುಳು, ಸರ್ಪಗಂಧ ಮತ್ತು ಶತಾವರಿ ಸಮತೂಕ ಕುಟ್ಟಿ ನಯವಾದ ಚೂರ್ಣ ಮಾಡುವುದು ಈ ಚೂರ್ಣದ ಅರ್ಧ ಟೀ ಚಮಚಕ್ಕೆ ಸಕ್ಕರೆ ಹಾಲು ಸೇರಿಸಿ ಸೇವಿಸುವುದು.
*ಗಾಯ ಹುಣ್ಣು ಮತ್ತು ಕೆಟ್ಟ ವ್ರಣಗಳಿಗೆ*
ಮತ್ತಿ ಮರದ ತೊಗಟೆಯ ಕಷಾಯದಲ್ಲಿ ಹುಣ್ಣುಗಳನ್ನು ತೊಳೆಯುವುದು. ನಯವಾದ ತೊಗಟೆಯ ಚೂರ್ಣವನ್ನು ಗಾಯದ ಮೇಲೆ ಉದುರಿಸಿ, ಬಟ್ಟೆ ಕಟ್ಟುವುದು.
*ಕುಗ್ಗಿದ ಇಂದ್ರಿಯ ಶಕ್ತಿ ಮತ್ತು ಶೀಘ್ರ ಸ್ಖಲನಕ್ಕೆ
ಒಣಗಿದ ಮತ್ತಿತೊಗಟೆಯ ಚೂಣ್ವನ್ನು ಕೆಂಪು ಕಲ್ಲು ಸಕ್ಕರೆ ಪುಡಿ ಸೇರಿಸಿದ ಹಾಲಿನಲ್ಲಿ ಸೇವಿಸುವುದು. ಒಂದು ಬಟ್ಟಲು ಹಾಲಿಗೆ 1/4ಟೀ ಚಮಚ ಚೂರ್ಣ ಹಾಕುವುದು.
*ಸ್ತ್ರೀಯರ ಶ್ವೇತಪ್ರದರ ಮತ್ತು ರಕ್ತ ಪ್ರದರದಲ್ಲಿ
ಬಿಳಿ ಮತ್ತಿಮರದ ತಿರುಳಿನ ಕಷಾಯ ಮಾಡಿ, ಕೆಂಪು  ಕಲ್ಲು ಸಕ್ಕರೆ ಪುಡಿ ಮತ್ತು ಅಪ್ಪಟವಾದ  ಜೇನುತುಪ್ಪ ಸೇರಿಸಿ ಸೇವಿಸುವುದು.
*ರಕ್ತಬೇಧಿ ಮತ್ತು ಅತಿ ಸಾರದಲ್ಲಿ
ಬಿಳಿ ಮತ್ತಿಮರದ ತೊಗಟೆಯ ಅರ್ಧ ಟೀ ಚಮಚ ನಯವಾದ ಚೂರ್ಣಕ್ಕೆ ಒಂದು ಲೋಟ ಆಡಿನ ಹಾಲು ಹಾಕಿ ಸೇವಿಸುವುದು. ಪ್ರತಿನಿತ್ಯ ಬೆಳಿಗ್ಗೆ ಮತ್ತು ಸಾಯಂಕಾಲ 10ಗ್ರಾಂ ಚಿರಿಯಾತ ಮತ್ತು 10ಗ್ರಾಂ ಅತಿಮಧುರವನ್ನು ಚೆನ್ನಾಗಿ ಕುಟ್ಟಿ ನುಣ್ಣಗೆ ಪುಡಿ ಮಾಡುವುದು. ಹೊತ್ತಿಗೆ 21/2ಗ್ರಾಂ ಚೂರ್ಣವನ್ನು ಸೇವಿಸಿ ಮೇಲೆ ಸಕ್ಕರೆ ಸೇರಿಸಿದ ಬಿಸಿಯಾದ ಹಾಲು ಕುಡಿಯುವುದು.

ವರ್ಗ:ಎಸ್.ಡಿ.ಎಂ. ಉಜಿರೆ ವಿದ್ಯಾರ್ಥಿಗಳು ಸಂಪಾದಿಸಿದ ಲೇಖನಗಳು 

## **ಉಲ್ಲೇಖ**
## ಉಲ್ಲೇಖಗಳು
ಕಾಡು ಮೆಣಸು

ಸಂಸ್ಕೃತ: ಕಂಚನ

ಹಿಂದಿ: ಜಂಗ್ಲಿ ಮಿರ್ಚ್

ಮಲಯಾಳಂ: ಕಂಚನ

ಗುಜರಾತ್: ಕಂಚನ

ತೆಲುಗು: ಕೊಂಡ ಕಸಿಂದ

ತಮಿಳು: ಮಿಳಕರಣೈ

## ವರ್ಣನೆ
ಪೊದೆ, ಕಾಂಡ ಮತ್ತು ಶಾಖೆಗಳಲ್ಲಿ ಮುಳ್ಳುಗಳು ಇರುತ್ತವೆ. ಪ್ರತಿ ಶಾಖೆಯಲ್ಲೂ ಮೂರು ಮೂರು ತಿಳಿ ಹಸಿರು ಬಣ್ಣದ ಚಿಕ್ಕಚಿಕ್ಕ ಪತ್ರೆಗಳು ಇರುತ್ತವೆ. ಎಲೆಗಳ ಕೆಳಗಡೆಯೂ ಸಹ ಚಿಕ್ಕಚಿಕ್ಕ ಮುಳ್ಳುಗಳಿರುತ್ತವೆ. ಮುಳ್ಳುಗಳು ಕೆಳಗಡೆ ಬಾಗಿರುತ್ತವೆ. ಎಲೆಯತೊಟ್ಟು ಮತ್ತು ಕಾಂಡ ಕೂಡುವ ಕಡೆ ಕಾಡು ಮೆಣಸಿನ ಕಾಯಿ ಬಿಡುತ್ತದೆ. ಕಾಯಿ ಮಣಿಯಂತೆ ಗುಂಡಾಗಿರುತ್ತದೆ ಮತ್ತು ಹಣ್ಣಾದಾಗ ಹಳದಿ ಕಪ್ಪು ಬಣ್ಣಕ್ಕೆ ತಿರುಗುತ್ತದೆ. ಬೆಟ್ಟ ಗುಡ್ಡಗಳಲ್ಲಿ ವಿಷೇಶವಾಗಿ ಬೆಳೆಯುತ್ತದೆ.

## ಸರಳ ಚಿಕಿತ್ಸೆಗಳು
### ಹಲ್ಲು ನೋವಿಗೆ
ಕಾಡು ಮೆಣಸಿನ ಗಿಡದ ಕಾಯಿಗಳನ್ನು ಜಜ್ಜಿ  ಕಷಾಯ ಮಾಡುವುದು. ತಣ್ಣಗಾದ ಮೇಲೆ ಈ ಕಷಾಯದಜೊತೆಗೆ ಸ್ವಲ್ಪ ಅಡುಗೆಉಪ್ಪು ಸೇರಿಸಿ ಆಗಾಗ ಬಾಯಿ ಮುಕ್ಕಳಿಸುವುದು.

### ಗುದಭ್ರಂಶದಲ್ಲಿ (ಅತಿ ಸಾರದಲ್ಲಿಗುದ ಹೊರಗೆ ಬರುವುದು)
ಹಿಪ್ಪಲಿ ಬೇರು, ಶುಂಠಿ, ಕಾಡು ಮೆಣಸಿನ ಬೇರು, ಹಿಪ್ಪಲಿ ಬಿಡಾಲವಣ, ದಾಳಿಂಬೆ ಹಣ್ಣಿನ ಸಿಪ್ಪೆ, ಜೀರಿಗೆ, ಚಿತ್ರ ಮೂಲದ ತೊಗಟೆ ಮತ್ತು ಹಸೀ ಕೊತ್ತಂಬರಿ ಸೊಪ್ಪು ತಲಾ 10ಗ್ರಾಂ ತೆಗೆದುಕೊಂಡು ಚೆನ್ನಾಗಿ ಜಜ್ಜಿ  ಸೌಟಿನಲ್ಲಿ ಕಾಯಿಸಿ ಹಿಂಡಿರಸತೆಗೆಯುವುದು. ತಣ್ಣಗಾದ ಮೇಲೆ ಬಟ್ಟೆಯಲ್ಲಿ ಸೋಸಿ ಪ್ರತಿ ದಿವಸ ಅರ್ಧಟೀ ಚಮಚ ಸೇವಿಸುವುದು.

### ಬಲಹೀನತೆಯಲ್ಲಿ (ಅತಿಯಾದ ಜ್ವರದಲ್ಲಿ)
ಐದು ಕಾಡು ಮೆಣಸಿನ ಕಾಯಿಗಳನ್ನು ಕಲ್ಪತ್ತಿನಲ್ಲಿ ಹಾಕಿ ಹಾಲು ಸೇರಿಸಿ ನುಣ್ಣಗೆ ಅರೆದು ರಸವನ್ನು ಬಟ್ಟೆಯಲ್ಲಿ ಸೋಸಿ ಸಕ್ಕರೆ ಬೆರೆಸಿ ಸೇವಿಸುವುದು.

### ಕಸ ಮತ್ತು ಕೆಮ್ಮಿಗೆ
ಕಾಡು ಮೆಣಸಿನ ಗಿಡದ ಬೇರನ್ನು ತಂದು ಸಿಪ್ಪೆಯನ್ನು ಬೇರ್ಪಡಿಸುವುದು. ಸಿಪ್ಪೆಯನ್ನು ಚೆನ್ನಾಗಿ ಒಣಗಿಸಿ ನಯವಾದ ಚೂರ್ಣ ಮಾಡುವುದು. ಈ ಸಿಪ್ಪೆಯ ನಯವಾದ ಚೂರ್ಣವನ್ನು ಜೇನು ಸೇರಿಸಿ ಸೇವಿಸುವುದು.

### ವಾತದ ವ್ಯಾಧಿಗಳು, (ವಾಯು ನೋವು ಮತ್ತು ಸಂಧಿವಾತ)
ಕಾಡು ಮೆಣಸಿನ ಗಿಡದ ಬೇರು ಮತ್ತು ಕಾಯಿಯನ್ನು ನುಣ್ಣಗೆ ಅರೆದು ತಿಲ ತೈಲದಲ್ಲಿ ಸೇರಿಸಿ ಚೆನ್ನಾಗಿ ಕಾಯಿಸುವುದು. ಎಣ್ಣೆಯು ತಣ್ಣಗಾದ ಮೇಲೆ ಶೋಧಿಸಿಕೊಂಡು ನೋವಿರುವ ಜಾಗದಲ್ಲಿ ಹಚ್ಚುವುದು.

### ಅಜೀರ್ಣಕ್ಕೆ
ಕಾಡು ಮೆಣಸಿನ ಗಿಡದ ಅರ್ಧ ಹಿಡಿಯಷ್ಟು ಹಸಿ ಎಲೆಗಳನ್ನು ನುಣ್ಣಗೆ ಅರೆದು ರಸವನ್ನು ತೆಗೆದು, ಅರ್ಧ ಟೀ ಚಮಚ ರಸವನ್ನು ದಿನಕ್ಕೆ ಒಂದು ಸಾರಿ ಸೇವಿಸುವುದು.

### ಅಗ್ನಿವೃದ್ಧಿ ಮತ್ತು ಕಾಸಹರ
ಎರಡು ಚಿಟಿಕೆ ಕಾಡು ಮೆಣಸಿನ ಬೇರಿನ ಚೂರ್ಣವನ್ನು ನೀರಿನೊಂದಿಗೆ ಸೇವಿಸುವುದು.ಅಥವಾ ಸೈಂಧವ ಅವಣ 10 ಗ್ರಾಂ, ಹಿಪ್ಪಲಿ ಮೂಲ 20 ಗ್ರಾಂ, ಹಿಪ್ಪಲಿ 30 ಗ್ರಾಂ, ಕಾಡು ಮೆಣಸಿನ ಬೇರು 40 ಗ್ರಾಂ, ಚಿತ್ರಮೂಲ 50 ಗ್ರಾಂ, ಶುಂಠಿ 60 ಗ್ರಾಂ ಮತ್ತು ಅಳಲೆಕಾಯಿ 70 ಗ್ರಾಂ ಕೂಡಿಸಿ, ನುಣ್ಣಗೆ ಚೂರ್ಣ ಮಾಡುವುದು.ವೇಳೆಗೆ 2 1/2 ಗ್ರಾಂ, ಚೂರ್ಣವನ್ನು ನೀರಿನೊಂದಿಗೆ ಸೇವಿಸುವುದು.
## ಉಲ್ಲೇಖಗಳು 
ಪುಸ್ತಕದ ಹೆಸರು: ಬಾಬಾ ಬುಡನ್ ಗಿರಿ ಮತ್ತು ಸಿದ್ದರ ಬೆಟ್ಟದ ಅಪೂರ್ವ ಗಿಡಮೂಲಿಕೆಗಳು ಹಾಗೂ ಸರಳ ಚಿಕಿತ್ಸೆಗಳು
ಸಂಪಾದಕರು: ವೈದ್ಯ ಎ. ಆರ್. ಎಂ. ಸಾಹೇಬ್
ಪ್ರಕಾಶಕರು: ಮಠಾಧೀಶರು, ಸದ್ಗುರು ದಾದಾ ಹಯಾತ್ ಮೀರ್ ಖಲಂದರ್ ಪೀಠ, ಬಾಬಾಬುಡನ್ ಗಿರಿ, ಚಿಕ್ಕಮಗಳೂರು

ವರ್ಗ:ಔಷಧಿ ಸಸ್ಯಗಳು
ವರ್ಗ:ಎಸ್.ಡಿ.ಎಂ. ಉಜಿರೆ ವಿದ್ಯಾರ್ಥಿಗಳು ಸಂಪಾದಿಸಿದ ಲೇಖನಗಳು
ಕಾಡು ಬಿಕ್ಕೆ ಗಿಡ

## ಕಾಡು ಬಿಕ್ಕೆ ಗಿಡ (ಡಿಕ್ಕಾಮಲಿ)
ಸಂ: ನಡಿಹಿಂಗು

ಹಿಂ: ಡಿಕಾಮಿಲಿ

ಮ: ಡಿಕಾಮಿಲಿ

ಗು: ಡಿಕಾಮಿಲಿ

ತೆ: ಕರಿಂಗ, ಕಂಬಿಲ್

ತ: ಮಂಜಿಬಿಕ್ಕಿ

## ವರ್ಣನೆ
ಸಣ್ಣ ಪೊದೆ ಬಲವಾದ ಶಾಖೆಗಳಿರುವುವು. ತಿರುಳು ನುಣುಪು ಮತ್ತು ಹಸಿರು-ಹಳದಿ ಮಿಶ್ರಿತ ವರ್ಣದ್ದು. ಹಸಿರು ಒರಟಾದ ಎಲೆಗಳು ಮತ್ತು ಎಲೆಗಳ ಕೆಳಗಡೆ ನಯವಾದ ರೋಮಗಳಿರುತ್ತವೆ. ಕಾಯಿಗಳು ಹಸಿರಾಗಿದ್ದು ಗಿಡ್ಡದಾಗಿರುವುವು. ಹಣ್ಣಾದಾಗ ಹಸಿರು-ಹಳದಿ ವರ್ಣದಲ್ಲಿರುವುದು. ಒಳಗಡೆ ಗಟ್ಟಿಯಾದ ಬೀಜಗಳು ಮತ್ತು ಸಿಹಿಯಾದ ತಿರುಳಿರುವುದು.ಈ ಹಣ್ಣನ್ನು ತಿನ್ನುತ್ತಾರೆ ಮತ್ತು ಹಳ್ಳಿಯವರು ಕುಕ್ಕೆಗಳಲ್ಲಿ ತಂದು ಮಾರುತ್ತಾರೆ.ಈ ಗಿಡದಿಂದ ಸುರಿಯುವ ಹಾಲಿಗೆ ಅಹಿತಕರ ವಾಸನೆಯಿರುತ್ತದೆ.ಇದಕ್ಕೆ ಬಿಕ್ಕೆಬಂಕೆಯೆನ್ನುತ್ತಾರೆ.ಇದರಲ್ಲಿ ಗಾರ್ಡಿಸಿನ್ ಮತ್ತು ಡಿಕಾನೆಲಿ ಎಂಬ ಎರಡು ಬಗೆಯ ಅಂಟಿರುವುದು.

## ಸರಳ ಚಿಕಿತ್ಸೆಗಳು
### ಜಂತು ಹುಳಕ್ಕೆ
ಬಿಕ್ಕೆಗಿಡದ ಬಂಕೆಯನ್ನು ನೀರಿನಲ್ಲಿ ಕರಗಿಸಿ ಇದರಲ್ಲಿ ಶುಭ್ರವಾದ ಅರಳೆಯ ಬತ್ತಿಯನ್ನು ತೋಯಿಸಿ, ಮಲದ್ವಾರದಲ್ಲಿ ಧರಿಸುವುದು. ಜಂತು ಹುಳಗಳು ಸಾಯುವುವು ಮತ್ತು ಮಲದೊಡನೆ ಬಿದ್ದು ಹೋಗುವುವು.

### ವಾಸಿಯಾಗದೆ ಉಳಿದ ಹಳೇ ಹುಣ್ಣುಗಳಿಗೆ
ಬಹುಕಾಲದಿಂದ ವಾಸಿಯಾಗದೆ ಇರುವ ಹುಣ್ಣುಗಳಿಗೆ ಇದು ದಿವ್ಯಔಷಧಿ. ಈ ಗಿಡದ ಬಂಕೆಯ ಮುಲಾಮು ಮಾಡಿಗಾಯದ ಮೇಲೆ ಹಚ್ಚುವುದು.ಕೆಡುಕಿಲ್ಲದ ಉತ್ತಮವಾದ ಔಷಧಿ. ಶೀಘ್ರವಾಗಿ ಹಳೇ ಹುಣ್ಣುಗಳು ವಾಸಿಯಾಗುವುವು.

### ವ್ರಣಗಳಲ್ಲಿ ಹುಳುಗಳು
ಕೆಲವು ಹಳೇ ಮತ್ತು ಬಹುಕಾಲದಿಂದ ವಾಸಿಯಾಗದ ವ್ರಣಗಳಲ್ಲಿ ಹುಳುಗಳು ಬೀಳುತ್ತವೆ. ಈ ಗಿಡದ ಬಂಕೆಯಲ್ಲಿ ಕೊಬ್ಬರಿ ಎಣ್ಣೆಯಲ್ಲಿ ಕಲಸಿ ಹಚ್ಚುವುದು. ಹುಳುಗಳು ಸಾಯುತ್ತವೆ. ಮತ್ತು ವ್ರಣಗಳು ವಾಸಿಯಾಗುತ್ತವೆ. ಇದರಿಂದ ವ್ರಣಗಳ ಮೇಲೆ ನೊಣಗಳು ಸೇರುವುದಿಲ್ಲ. ಹಾಗಾಗಿ ವಿಷ ಕ್ರಿಮಿಗಳಿಂದ ವ್ರಣ ಕೊಳೆಯದಂತೆ ರಕ್ಷಿಸುವುದು.

### ಹೊಟ್ಟೆಯಲ್ಲಿ ಹುಳುಗಳು
1 ಗ್ರಾಂ ಈ ಗಿಡದಗೋಂದನ್ನು ಹರಳೆಣ್ಣೆಯಲ್ಲಿ ಬೆರೆಸಿ ಸೇವಿಸುವುದು.ಆಥವಾ ಈ ವನಮೂಲಿಯ 5 ಗ್ರಾಂ ಸೊಪ್ಪನ್ನು ನೀರಿನಲ್ಲಿ ಹಾಕಿ ಕಾಯಿಸಿ ಕಷಾಯ ಮಾಡಿಕುಡಿಸುವುದು.

### ಒಣ ಕೆಮ್ಮು
ಬಿಕ್ಕೆಗಿಡದ ಸೊಪ್ಪು ಮತ್ತು ಬನ್ಸ್‍ಗಿಡದ ಎಲೆಗಳ ಅಷ್ಟಾಂಷ ಕಷಾಯ ಮಾಡಿ ದಿನಕ್ಕೆ ಎರಡು ವೇಳೆ ಕುಡಿಸುವುದು.

### ಮೂಲವ್ಯಾಧಿಗೆ
ಈ ಗಿಡದ ಬಂಕೆಯನ್ನುಕೊಬ್ಬರಿಎಣ್ಣೆಯಲ್ಲಿ ಕಲಸಿ ಮೂಲದ ಮೂಳೆಗಳಿಗೆ ಲೇಪಿಸುವುದು.ಸುವರ್ಣಗೆಡ್ಡೆ ಸಾರು, ಪಲ್ಯ ಸೇವಿಸುವುದು. ಈ ಮೂಲಿಕೆಯ ಕ್ರಿಮಿನಾಶಕ ಗುಣದ ಬಗ್ಗೆ ಸಂಶೋಧನೆ ನಡೆಯುತ್ತಿದೆ.

### ಸದಾಚಾರ
ರಾತ್ರಿ ಪ್ರಥಮ ಜಾವದೊಳಗೆ ಭೋಜನವನ್ನು ಮಾಡತಕ್ಕದ್ದು; ಸ್ವಲ್ಪ ಕಡಿಮೆಯಾಗಿ ಉಣ್ಣಬೇಕು; ಮತ್ತು ಜೀರ್ಣಕ್ಕೆ ಕಷ್ಟವಾದ ಪದಾರ್ಥವನ್ನು ವರ್ಣಿಸಬೇಕು.

## ಉಲ್ಲೇಖಗಳು 
ಪುಸ್ತಕದ ಹೆಸರು: ಬಾಬಾ ಬುಡನ್ ಗಿರಿ ಮತ್ತು ಸಿದ್ದರ ಬೆಟ್ಟದ ಅಪೂರ್ವ ಗಿಡಮೂಲಿಕೆಗಳು ಹಾಗೂ ಸರಳ ಚಿಕಿತ್ಸೆಗಳು
ಸಂಪಾದಕರು: ವೈದ್ಯ ಎ.ಆರ್.ಎಂ. ಸಾಹೇಬ್
ಪ್ರಕಾಶಕರು: ಮಠಾಧೀಶರು, ಸದ್ಗುರು ದಾದಾ ಹಯಾತ್ ಮೀರ್ ಖಲಂದರ್ ಪೀಠ, ಬಾಬಾಬುಡನ್ ಗಿರಿ, ಚಿಕ್ಕಮಗಳೂರು

ವರ್ಗ:ಔಷಧಿ ಸಸ್ಯಗಳು
ವರ್ಗ:ಎಸ್.ಡಿ.ಎಂ. ಉಜಿರೆ ವಿದ್ಯಾರ್ಥಿಗಳು ಸಂಪಾದಿಸಿದ ಲೇಖನಗಳು
ಜೇಕಿನ ಗಡ್ಡೆ

### ಜೇಕಿನ ಗಡ್ಡೆ (ಮುಸ್ತಾ, ತುಂಗೆಗಡ್ಡೆ)
ಹುಲ್ಲು ಜಾತಿಗೆ ಸೇರಿದ ಸಸ್ಯ, ಉದ್ದವಾದ ಮತ್ತು ಚೂಪಾದ ಹಸಿರೆಲೆಗಳಿರುತ್ತದೆ. ಸಸ್ಯವನ್ನು ಭೂಮಿಯಿಂದ ಕಿತ್ತಾಗ ಒಳಗಡೆ ಸಣ್ಣ ಸಣ್ಣ ಕಪ್ಪಾದ ಗಡ್ಡೆಗಳಿರುತ್ತವೆ. ಗಡ್ಡೆಗಳ ಮೇಲೆ ರೋಮಗಳಿರುತ್ತವೆ.ರುಚಿಯಲ್ಲಿ ಒಗರಾಗಿರುತ್ತವೆ. ಸಾಮಾನ್ಯವಾಗಿ ತೋಟ ಹೊಲಗಳಲ್ಲಿ ಬೆಳೆಯುತ್ತದೆ. ರೈತರು ಈ ಸಸ್ಯವನ್ನು ದನಗಳ ಮೇವಿನಲ್ಲಿ ಬೆರೆಸಿ ತಿನ್ನಿಸುತ್ತಾರೆ. ಮತ್ತು ಕಳೆಸೊಪ್ಪೆಂದು ಭಾವಿಸುತ್ತಾರೆ. ಎಲೆಗಳ ಮಧ್ಯೆ ದಪ್ಪವಾದ ಕಾಂಡ ಹೊರಟು ತುದಿಯಲ್ಲಿ ಪುಷ್ಪಗುಚ್ಚವನ್ನು ಪಡೆದಿರುತ್ತದೆ.
ರಾಸಾಯನಿಕ ವಿಭಜನೆಯಂತೆ ಈ ಮೂಲಿಕೆಯಲ್ಲಿ ಕ್ಷಾರ, ಆಲ್ಬುಮಿನ್, ಆವಿಯಾಗುವ ಸುಗಂಧ ದ್ರವ್ಯ ಸಕ್ಕರೆ ಮತ್ತು ಪಿಷ್ಟ ಪದಾರ್ಥಗಳಿರುತ್ತವೆ.
ನದಿ ಮತ್ತು ಹಳ್ಳಗಳ ಬದಿಯಲ್ಲಿ ಸಮೃದ್ಧಿಯಾಗಿ ಬೆಳೆಯುತ್ತದೆ. ಇವುಗಳಲ್ಲಿ ನಾಗರ ಮುಸ್ತ, ಭದ್ರ ಮುಸ್ತಾ ಮತ್ತು ಕೈವರ್ತ ಎನ್ನುವ ಬಗೆಗಳಿವೆ. ಕೆಲವುದರಲ್ಲಿ ಗಡ್ಡೆಗಳು ಉದ್ದವಾಗಿದ್ದು, ಕಪ್ಪಾಗಿರುತ್ತವೆ, ಮತ್ತು ಕೆಲವಲ್ಲಿ ಗುಂಡಗೆ ಚಿಕ್ಕದಾಗಿರುತ್ತವೆ ಆದರೆ ಗುಣದಲ್ಲಿ ಎಲ್ಲವೂ ಒಂದೇ ಆಗಿರುತ್ತವೆ. ಸೆಪ್ಟೆಂಬರ್ ಅಕ್ಟೋಬರ್ ತಿಂಗಳಲ್ಲಿ ಹೂ-ಕಾಯಿ ಬಿಡುತ್ತದೆ.
### ತಾಯಂದಿರ ಹಾಲು ವೃದ್ಧಿಯಾಗಲು
ಹೊಸದಾಗಿ ಕೊನ್ನಾರಿ ಗಡ್ಡೆಯನ್ನು ಕಿತ್ತು ತಂದು ಚೆನ್ನಾಗಿ ತೊಳೆದು, ಎಲೆಗಳನ್ನು ಬೇರ್ಪಡಿಸಿ, ನುಣ್ಣಗೆ ಅರೆದು ಸ್ಥನಗಳಿಗೆ ಲೇಪಿಸುವುದು ಅಥವಾ ಕೊನ್ನಾರಿ ಗಡ್ಡೆಯ ಗಂಧವನ್ನು ತೇದು ಹಚ್ಚುವುದು. ಗಡ್ಡೆಗಳ ನಯವಾದ ಚೂರ್ಣವನ್ನು ಜೇನು ತುಪ್ಪದೊಂದಿಗೆ ತಾಯಂದಿರು ಸೇವಿಸುವುದು. ಹಾಲು ಶುದ್ಧಿಯಾಗಿ ವೃದ್ಧಿಯಾಗುವುದು. ಪ್ರಮಾಣ ಕಾಲು ಟೀ ಚಮಚ ಒಂದುಹೊತ್ತಿಗೆ. 
### ಗರ್ಭಿಣಿಯರ ವಾಂತಿಗೆ
ತುಂಗೆ ಗಡ್ಡೆ, ಶುಂಠಿ, ಕೆಂಪು ಕಲ್ಲು ಸಕ್ಕರೆ, ಸಮನಾಗಿ ಸೇರಿಸಿ, ಇವೆಲ್ಲವನ್ನೂ ನುಣ್ಣಗೆ ಅರೆದು ಕಷಾಯ ಮಾಡಿ ಕುಡಿಸುವುದು. ಒಂದು ವೇಳೆಗೆ ಒಂದು ಟೀ ಚಮಚ. ದಿವಸಕ್ಕೆ 2 ಅಥವಾ 3 ಸಾರಿ ಸೇವಿಸುವುದು.
### ಮಕ್ಕಳ ಬೇಧಿಗೆ
ಕೊನ್ನಾರಿ ಗಡ್ಡೆಯನ್ನು ಶುದ್ಧ ಜೇನಿನಲ್ಲಿ ತೇದು ಸ್ವಲ್ಪ ನೆಕ್ಕಿಸುವುದು. ಎರಡು ಮೂರು ದಿವಸ, ದಿವಸಕ್ಕೆ ಎರಡು ವೇಳೆ ಸಾಕು.
### ಆಮಶಂಕೆಗೆ
ಒಣಗಿದ ಕೊನ್ನಾರಿ ಗಡ್ಡೆಗಳನ್ನು ಜಜ್ಜಿ ಕಷಾಯ ಮಾಡಿ, ಜೇನು ತುಪ್ಪದೊಂದಿಗೆ ಸೇವಿಸುವುದು ಅಥವಾ ಕೊನ್ನಾರಿ ಗಡ್ಡೆಯನ್ನು ಹಸಿ ಶುಂಠಿಯೊಂದಿಗೆ ಸೇರಿಸಿ ಅರೆದು ಸ್ವಲ್ಪ ಶುದ್ಧವಾದ ಜೇನು ಸೇರಿಸಿ ಸೇವಿಸುವುದು.
### ಹುಳುಕು ಹಲ್ಲಿನ ಭಾದೆ, ನೋವು
ಅತಿಮಧುರ, ವಾಯುವಿಳಂಗ, ಕಗ್ಗಲಿ ಮರದ ತಿರುಳು, ಲಕ್ಕಿ ಸೊಪ್ಪು, ಜೈಷ್ಠ ಮಧು, ಮಂಜಿಷ್ಠೆ, ದೇವದಾರು ಚಕ್ಕೆಗಳನ್ನು 10-10ಗ್ರಾಂ ತೆಗೆದುಕೊಂಡು ನುಣ್ಣಗೆ ಪುಡಿ ಮಾಡುವುದು. 200 ಮಿ.ಲೀ, ಎಳ್ಳೆಣ್ಣೆಯಲ್ಲಿ ಮಂದಾಗ್ನಿಯಿಂದ ಕಾಯಿಸುವುದು.ತೈಲವು ತಣ್ಣಗಾದ ಮೇಲೆ ಗಾಜಿನ ಅಥವಾ ಮಣ್ಣಿನ ಭರಣಿಯಲ್ಲಿ ಹಾಕಿಡುವುದು.ಹುಳುಕು ಹಲ್ಲಿನ ನೋವಿರುವ ಸ್ಥಳದಲ್ಲಿ ಸ್ವಲ್ಪ ಹತ್ತಿಯನ್ನು ಎಣ್ಣೆಯಲ್ಲಿ ಅದ್ದಿ ಇಡುವುದು.

### ಗಂಟಲು ನೋವು, ಕೆಮ್ಮು, ದಮ್ಮಿಗೆ
ಅಳಲೆಕಾಯಿ ಸಿಪ್ಪೆ, ಶುಂಠಿ, ಕೊನ್ನಾರಿಗಡ್ಡೆ ಸಮತೂಕ ನಯವಾಗಿ ಚೂರ್ಣಿಸಿ, ಸಮತೂಕ ಹಳೇ ಬೆಲ್ಲವನ್ನು ಸೇರಿಸಿ ಚೆನ್ನಾಗಿ ಅರೆದು ಕಡಲೆ ಗಾತ್ರ ಮಾತ್ರೆಗಳನ್ನು ಮಾಡಿ ನೆರಳಿನಲ್ಲಿ ಒಣಗಿಸಿಟ್ಟುಕೊಳ್ಳುವುದು. ಒಂದೊಂದು ಮಾತ್ರೆಯನ್ನು ಬಾಯಲ್ಲಿ ಹಾಕಿಕೊಂಡು ರಸ ನುಂಗುವುದು.ದಿವಸಕ್ಕೆ 4-5 ಸಾರಿ ಆಗಬಹುದು.
### ಜ್ವರದಲ್ಲಿ, ದಾಹಕ್ಕೆ
ಕೊನ್ನಾರಿಗಡ್ಡೆಯ 10ಗ್ರಾಂ ಚೂರ್ಣವನ್ನು ಒಂದು ಬಟ್ಟಲು ಶುದ್ಧನೀರಿಗೆ ಸೇರಿಸಿ,ಕಾಯಿಸಿ ಮಾಡಿ ದಿವಸಕ್ಕೆ 3-4 ಬಾರಿ ಕುಡಿಯುವುದು.
### ಮಸ್ತಕಾರಿಷ್ಠ
ಗ್ರಂಧಿಗೆ ಅಂಗಡಿಯಲ್ಲಿ ದೊರೆಯುವ ಈ ಅರಿಷ್ಠದ ಸೇವನೆಯಿಂದ ನೀರಿನಂತೆ ಆಗುತ್ತಿರುವ ಬೇಧಿ ನಿಲ್ಲುತ್ತದೆ. ಅಜೀರ್ಣ, ಸಂಗ್ರಹಣೆ, ಹಸಿವು ಆಗದಿರುವಿಕೆ ನಿವಾರಣೆಯಾಗುತ್ತದೆ.

### ಬೆವರುಸಲೆ
ಕೊನ್ನಾರಿ ಗಡ್ಡೆ, ಶ್ರೀಗಂಧದ ಪುಡಿ,ದನಿಯ,ಲಾಮಂಚ ಸಮತೂಕ ಪನ್ನೀರಿನಲ್ಲಿ ಅರೆದು ಮೈಗೆ ಹಚ್ಚುವುದು.
### ಕಣ್ಣಿನಲ್ಲಿ ಹೂವು, ನಿಶಾ ಅಂಧತ್ವ
ತುಂಗೆ ಗಡ್ಡೆಯನ್ನು ಹಸುವಿನ ಗಂಜಳದಲ್ಲಿ ತೇದು ಕಣ್ಣಿನ ಸುತ್ತಾ ಪಟ್ಟಿ ಹಾಕುವುದು ಮತ್ತು ರಾತ್ರಿ ಅರಳೆಗೆ ಹಚ್ಚಿ ಪಟ್ಟಿ ಹಾಕಿ ಮಲಗುವುದು. ಸ್ವಲ್ಪ ಉರಿಯುತ್ತದೆ, ಸಹಿಸಿಕೊಳ್ಳಬೇಕು.

## ಉಲ್ಲೇಖಗಳು 
ವರ್ಗ:ಎಸ್.ಡಿ.ಎಂ. ಉಜಿರೆ ವಿದ್ಯಾರ್ಥಿಗಳು ಸಂಪಾದಿಸಿದ ಲೇಖನಗಳು
ತುಳುನಾಡಿನ ಗಟ್ಟಿ

**ಗಟ್ಟಿ**ಮಳೆಗಾಲದಲ್ಲಿ ತಯಾರಿಸುವ ಒಂದು ತಿನಿಸು.**ಗಟ್ಟಿ** ಇದು ಒಂದು ಅಕ್ಕಿಯ ತಿಂಡಿ ಗಟ್ಟಿಯಲ್ಲಿ ಕೆಲವು ವಿದಗಳಿವೆ.   ಅರಸಿಣ  ಎಲೆಯ ಗಟ್ಟಿ, ಬಾಳೆಯ  ಎಲೆಯ ಗಟ್ಟಿ, ಹಲಸುನ ಎಲೆಯ ಗಟ್ಟಿ, ಸಾಗುವಾನಿ ಎಲೆಯ ಗಟ್ಟಿ ಹೀಗೆನೆ ಹಲವು ವಿದದ ಗಟ್ಟಿಗಳು ಇದೆ. ಗಟ್ಟಿಯನ್ನು ಹೆಚ್ಚಾಗಿ ಹಬ್ಬದ  ಸಮಯದಲ್ಲಿ ಮಾಡುತ್ತಾರೆ.  ಗಟ್ಟಿ  ಮಾಡುವವರು  ಅಕ್ಕಿಯನ್ನು ಚೆನ್ನಾಗಿ   ತೋಳೆದು ನೀರು ಹಾಕಿ  ಒಂದು ಗಂಟೆಗಳ ಹೊತ್ತು ನೀರಲ್ಲಿ ನೆನೆಯ ಬೇಕು. ಅಕ್ಕಿ ಚೆನ್ನಾಗಿ ನೆನೆದ ಬಳಿಕ
## ಉಪಯೋಗಳು
# ಕರಾವಳಿಯ ಜನರ ಆಹಾರವಾಗಿ ಇದನ್ನು ಬಳಸಲಾಗುತ್ತದೆ.ಯಾಕೆಂದರೆ ದೇಹದ ಮೇಲೆ ಇರುವ ಉಷ್ಣತೆಯನ್ನು ಕಾಪಾಡಿಕೋಳ್ಳುತ್ತದೆ.
# ಕಠಿಣ ಕೆಲಸವನ್ನು ನಿರ್ವಹಿಸಲು ಸಹಕಾರಿಯಾಗಿವೆ.
## ಗಟ್ಟಿಯ ವಿದಗಳು 
ಸಾಮಾನ್ಯವಾಗಿ ಗಟ್ಟಿ ಬೇಕಾಗುವ ಅಗತ್ಯದ ವಸ್ತುಗಳು 'ಅಕ್ಕಿ'. ಮತ್ತು ಅಕ್ಕಿಯೊಟ್ಟಿಗೆ ಬೇರೆ ಬೇರೆ ಸಾಮಾನುಗಳು  ಹಾಕಿ ಬೇರೆ ಬೇರೆ ವಿದದ ಗಟ್ಟಿ ಮಾಡುತ್ತಾರೆ. ಅದನ್ನು ಬೇರೆ ಬೇರೆ ಎಲೆಯಲ್ಲಿ ಹಾಕಿ ಮಾಡುತ್ತಾರೆ. ಹಾಗೆನೆ ಗಟ್ಟಿ ೨ ಮುಖ್ಯವಾದ ವಿದವನ್ನು ಗುರಿತಿಸಬಹುದು.
# ಸಿಹಿ ಗಟ್ಟಿ
# ಚಪ್ಪೆ ಗಟ್ಟಿ
## ಸಿಹಿ ಗಟ್ಟಿ
### ಹಲಸಿನಕಾಯಿಯ ಗಟ್ಟಿ
ಮಾಡುವ ಉದ್ದೇಶ ಹೀಗಿದೆ.
# ವಯಸ್ಥಾಪಕ ಗುಣಅಂದರೆ ಮುಪ್ಪನ್ನು ಮುಂದೂಡುವ ಗುಣವನ್ನು ಹೊಂದಿದೆ.                                                                                              
# ಈ ಹಣ್ಣನ್ನು ನಿತ್ಯವೂ ನಿಯಮಿತವಾಗಿ ಸೇವಿಸಿದರೆ ಇದರಲ್ಲಿರುವ ಫೈಟೋನ್ಯೂಟ್ರಿಯೆಂಟ್ಗಳು ಕ್ಯಾನ್ಸರ್ನಲ್ಲಿ ಪ್ರತಿಬಂಧಕವಾಗಿ ಕಾರ್ಯವೆಸಗುತ್ತದೆ.                                                      
# ಅಧಿಕ ವಿಟಮಿನ್ ಎ ಇರುವುದರಿಂದ ಕಣ್ಣಿನ ತೊಂದರೆಗಳಿಗೆ ಮುಖ್ಯವಾಗಿ ಇರುಳುಗಣ್ಣು  ತೊಂದರೆಗಳಿಗೆ ಉತ್ತಮ.                                                                     
# ಇದರಲ್ಲಿರುವ ತಾಮ್ರದ ಅಂಶ ಥೈರಾಯಿಡ್  ತೊಂದರೆಗಳಿಗೆ ಹಿತಕರ
### ಅರಸಿಣ ಎಲೆಯ ಗಟ್ಟಿ
ಅಕ್ಕಿ ಹಿಟ್ಟು ತೆಗೆದುಕೊಂಡು ಉಪ್ಪು ಸೇರಿಸಿ ಚೆನ್ನಾಗಿ ಮಿಶ್ರಣ ಮಾಡಿ. ಪ್ರತ್ಯೇಕ ತಟ್ಟೆಯನ್ನು ತೆಗೆದುಕೊಂಡು ಅದಕ್ಕೆ ತುರಿದ ತೆಂಗಿನಕಾಯಿ, ಬೆಲ್ಲ, ಕ ಸೇರಿಸಿ ಮಿಶ್ರಣ ಮಾಡಿ. ಅರಿಶಿನ ಎಲೆಯ ಮೇಲೆ ಗಟ್ಟಿಯಾಗಿ ಅರಿಶಿನದ ಎಲೆ ಹರಡಿದ ಅಕ್ಕಿ ಹಿಟ್ಟಿನ ಮಿಶ್ರಣವನ್ನು ಹಾಕಿ ನಂತರ ತೆಂಗಿನ ಮಿಶ್ರಣವನ್ನು ಎಲೆಯ ಮೇಲೆ ಸಮವಾಗಿ ಹರಡಿ.ಅದರ ಎಲೆಯನ್ನು ಅರ್ಧದಷ್ಟು ಮಡಿಸಿ ಅದನ್ನು ಇಡ್ಲಿ ಪಾತ್ರೆಯಲ್ಲಿ ಬೇಯಿಸಿ.
## ಚಪ್ಪೆ ಗಟ್ಟಿ
### ಬಾಳೆಯ  ಎಲೆಯ ಗಟ್ಟಿ,
'====ಉಪಯೋಗ====
* **ಬುದ್ಧಿಮತ್ತೆ :**
ಅಧ್ಯಯನದ ಪ್ರಕಾರ, ಪೊಟಾಷಿಯಮ್ ಜಾಗೃತಗೊಳಿಸುವ ಕೆಲಸದಲ್ಲಿ ನೆರವಾಗಿದೆ. 
### ಬಾದಮಿ ಎಲೆಯ ಗಟ್ಟಿ
### ಕೂವೆ ಎಲೆಯ ಗಟ್ಟಿ
### ಹೊನ್ನೆಎಲೆಯ  ಗಟ್ಟಿ
### ಹೊಂಗರೆ ಎಲೆಯ ಗಟ್ಟಿ
### ಉಪ್ಪೊಲಿಕೆ  ಎಲೆಯ ಗಟ್ಟ
### ಬಸಲೆಯ ಎಲೆಯ  ಗಟ್ಟಿ
## ಉಲ್ಲೇಕೊ 
ವರ್ಗ:ಆಹಾರ
ವರ್ಗ:ಆಹಾರ ವಿಜ್ಞಾನ
ಮುದ್ದು ಮೂಡುಬೆಳ್ಳೆ

**ಮುದ್ದು ಮೂಡುಬೆಳ್ಳೆ** ಆಕಾಶವಾಣಿಯ ಹಿರಿಯ ಶ್ರೇಣಿ ಉದ್ಘೋಷಕರು ತುಳು ಭಾಷೆಯ ಬೆಳವಣಿಗೆಗೆ ಕೆಲಸ ಮಾಡಿದ್ದಾರೆ. ಇವರು ತನ್ನ ಕೆಲಸದ ಸಮಯದಲ್ಲಿ ೧೫೦ರಷ್ಟು ನಾಟಕ, ಬರೆದಿದ್ದಾರೆ ನಿರ್ಮಾಣ ಮಾಡಿದ್ದಾರೆ ಆಕಾಶವಾಣಿಯಲ್ಲಿ ಪ್ರಸಾರ ಆಗಿದೆ. ೨೦೦೯ರಿಂದ  ಈ ವರೆಗೆ ಇವರ ನಾಟಕಗಳು ಆಕಾಶವಾಣಿ ರಾಜ್ಯಮಟ್ಟದ ಬಾನುಲಿ ಸ್ಪರ್ಧೆಯಲ್ಲಿ ಮೊದಲ ಬಹುಮಾನ. ಆವರ ೨೦೧೩ರ 'ಪದ ಪಾಡ್ದನ ಪಣ್ಪುನ' ಎಂದು ಹೇಳುವ ತುಳು ಸಾಕ್ಷ್ಯ ರೂಪಕ ರಾಷ್ಟ್ರಮಟ್ಟದ ಪ್ರಶಸ್ತಿ ಪಡದಿದೆ.
## ಹುಟ್ಟು ಮತ್ತು ಬಾಲ್ಯ 
ಉಡುಪಿ ತಾಲೂಕಿನ ಮೂಡುಬೆಳ್ಳೆಯ ಕಪ್ಪಂದ ಕರಿಯಡ್ ಪುಟ್ಟುದಿನಾರ್, ಮೂಡುಬೆಳ್ಳೆಯ ಸಂತ ಲಾರೆನ್ಸ್ ಚರ್ಚ್‌ನ ಹಿರಿಯ ಪ್ರಾಥಮಿಕ ಶಾಲೆಯಲ್ಲಿ ಓದಿದ್ದಾರೆ. 
## ವಿದ್ಯಾಭ್ಯಾಸ 
#ಎಂ.ಜಿ.ಎಂ ಕಾಲೇಜಿನ ಪಿ.ಯು.ಸಿ, ಪೂರ್ಣಪ್ರಜ್ಝಾ ಕಾಲೇಜುವಿನಲ್ಲಿ.
#ಕನ್ನಡ ಎಂ.ಎ. ಮೈಸೂರು ವಿಶ್ವವಿದ್ಯಾನಿಲಯ
#ಸಮಾಜಶಾಸ್ತ್ರದಲ್ಲಿ ಎಂ.ಎ.
#ಕೊಂಕಣಿ ಭಾಷೆಯ ಸಾಹಿತ್ಯದಲ್ಲಿ ಸ್ನಾತಕೋತ್ತರ ಡಿಪ್ಲೊಮೊ
#ಪತ್ರಿಕೋದ್ಯಮ ಡಿಪ್ಲೊಮೊ
#ಅಕೌಂಟ್ಸ್ ಡಿಪ್ಲೊಮೊ
#ಬಿಸ್‍ನೆಸ್ ಕರೆಸ್ಪಾಂಡೆನ್ಸ್ ಡಿಪ್ಲೊಮೊ
#ನಾಟಕ ಮತ್ತು ಭಾರತ ಸರಕಾರದ ಯುವಜನ ಮುಂದಾಳತ್ವ ತರಬೇತಿ
#ಆಕಾಶವಾಣಿಯ `ಬಿ-ಹೈ' ಶ್ರೇಣಿದ ನಾಟಕ ಕಲಾವಿದ
#`ಬಿ' ಶ್ರೇಣಿದ ಲಘುಸಂಗೀತ ಗಾಯಕ

## ಉದ್ಯೋಗ 
#ಅರೆನ ೧೫ನೇ ವರ್ಷ ಪ್ರಾಯದಲ್ಲಿ ಗಳಿಕೆ ಮತ್ತು ಶಿಕ್ಷಣ.
#ಕರ್ನಾಟಕದ ಬೇರೆ ಬೇರೆ ದಿಕ್ಕಿನಿಂದ ಮತ್ತು ಬೊಂಬಾಯಿಯಲ್ಲಿ ಖಾಸಗಿ ಉದ್ಯೋಗ.
#೧೯೭೬-೧೯೮೫ರವರೆಗೆ ಕರ್ನಾಟಕ ಸರಕಾರದ ನ್ಯಾಯಾಂಗ ಇಲಾಖೆಯಲ್ಲಿ ಕೆಲಸ
#೧೯೮೫ರಿಂದ ಮಂಗಳೂರು ಆಕಾಶವಾಣಿಯ ಹಿರಿಯ ಶ್ರೇಣಿ ಕಾರ್ಯಕ್ರಮ ಪ್ರಸಾರಕ, ೨೦೧೩ರಲ್ಲಿ ಹಿರಿಯ ಶ್ರೇಣಿಯಲ್ಲಿ ನಿವೃತ್ತಿ
#`ಮಂಗಳೂರು ದರ್ಶನ' ಸಂಪುಟದ ಉಪಸಂಪಾದಕ
# ಮಂಗಳೂರು ವಿಶ್ವವಿದ್ಯಾನಿಲಯ ಬ್ರಹ್ಮಶ್ರೀ ನಾರಯಣ ಗುರು ಅಧ್ಯಯನ ಕೇಂದ್ರದ ನಿರ್ದೇಶಕರುರಾಗಿ ಕೆಲಸ ನಿರ್ವಹಿಸುತ್ತಿದ್ದಾರೆ

## ಪುಸ್ತಕಗಳು 
#ಚೆರಾನ್ ರಹಸ್ಯ (ಪತ್ತೇದಾರಿ ಕಾದಂಬರಿ) ೧೯೭೨
#ನಮನ (ಕವನ ಸಂಕಲನ) ೧೯೭೮
#ಓದುತ್ತೀರಾ ನನ್ನ ಕಥೆ (ಕಥಾ ಸಂಕಲನ) ೧೯೮೪
#ಮೆಟ್ಟಿಲುಗಳು (ಕಥಾ ಸಂಕಲನ) ೧೯೯೦
#ಗೂಢ ಮತ್ತು ಇತರ ಕಥೆಗಳು (ಕಥಾ ಸಂಕಲನ) ೧೯೯೭
#ಸುಖಧ್ವನಿ (ಕಥಾ ಸಂಕಲನ) ೨೦೦೭
#ಉದಿಪು (ತುಳು ಕಥಾ ಸಂಕಲನ) (ಎಂ.ಎ.ಯಲ್ಲಿ ಪಠ್ಯವಾಗಿತ್ತು ) ೧೯೮೭
#ಒಸಯೊ (ತುಳು ಕಥಾ ಸಂಕಲನ) (ಅಕಾಡೆಮಿಯ ಬಹುಮಾನ  ಸಿಕ್ಕಿದೆ) (ಪಠ್ಯವಾಗಿದೆ) ೧೯೯೪/೨೦೧೪
#ನೇತಾಜಿ ಸುಭಾಷ್ ಚಂದ್ರ ಬೋಸ್ (ವ್ಯಕ್ತಿಚಿತ್ರ) ೧೯೯೦
#ಜಾನಪದ ಇನೆರೂಪಕೊಲು (ತುಳು ಜಾನಪದ) ೧೯೯೧
#ನಮ ಎಡ್ಡನಾ ಊರ್ಯೆಡ್ಡೆ (ಏಕಾಂಕ ನಾಟಕಗಳು) ೧೯೯೧
#ಮೂಲ್ಕಿ ಸೀಮೆಯ ಅವಳಿ ವೀರರು ಕಾಂತಬಾರೆ ಬೂದಬಾರೆ(ಸಂಶೋಧನೆ) ೧೯೯೮, ಪರಿಷ್ಕೃತ ಅಧ್ಯಯನ ೨೦೧೧
#ಪೂವರಿ (ತುಳು ಅಧ್ಯಯನ ಲೇಖನಗಳು)(ಅಕಾಡೆಮಿಯ ಬಹುಮಾನ ಸಿಕ್ಕಿದೆ) ೧೯೯೯
#ನಾಡುನುಡಿಯಿದೊಂದು ಬಗೆ (ಸಂಸ್ಕೃತಿ ಅಧ್ಯಯನ)(ಭಾರತೀಯ ಭಾಷಾ ಸಂಸ್ಥೆಯ ಪುರಸ್ಕಾರ ಪಡೆದಿದೆ) ೨೦೦೪ ಮತ್ತು ೨೦೦೭ ಮುದ್ರಣ
#ಸತ್ಯದ ಸುರಿಯ ಸಾಯದ ಪಗರಿ (ತುಳು ಕಾದಂಬರಿ) (ಪಣಿಯಾಡಿ ಪ್ರಶಸ್ತಿ ಪಡೆದಿದೆ) ೨೦೦೪
#ಒಸಯೊ (ತುಳು ಕತೆಕ್ಲು)ಪರಿಷ್ಕೃತ ೨೦೧೪
#ಬಜಿಲ್ ಬಣ್ಣಂಗಾಯಿ (ತುಳು ಭಾಷೆ,ಸಾಹಿತ್ಯ,ಸಂಸ್ಕೃತಿ ಸಂಬಂಧಪಟ್ಟ ಲೇಖನ)೨೦೧೪
#ಪದ್ದೆಯಿ (ತುಳು ಕಾದಂಬರಿ-ಸಂಜೆವಾಣಿ ಧಾರಾವಾಹಿ) ೨೦೦೬
#ತುಳು ರಂಗಭೂಮಿ (ಅಧ್ಯಯನ) ೨೦೦೫
#ಉಳ್ಳಾಲ ಶ್ರೀನಿವಾಸ ಮಲ್ಯೆರ್ (ಅನುವಾದ, ಕೊಂಕಣಿ ಮೂಲ:ಬಸ್ತಿ ವಾಮನ ಶೆಣೈ) ೨೦೦೭
#ಕನ್ನೆಗ (ತುಳು ಕವನ ಸಂಕಲನ) ೨೦೦೯
#ಮಾನವತಾವಾದಿ ಜಗದ್ಗುರು ಶ್ರೀ ನಾರಾಯಣ (ಬದುಕು-ಸಂದೇಶ) ೨೦೧೨
#ಮೂಡುಬೆಳ್ಳೆ ಕತೆಗಳು (ಸಮಗ್ರ ಕಥಾಸಂಕಲನ) ೨೦೧೩
#ಬಜಿಲ ಬನ್ನಂಗಾಯಿ (ತುಳು ಅಧ್ಯಯನ ಲೇಖನ) ೨೦೧೪
#ಕಾಂತಬಾರೆ ಬೂದಬಾರೆ ಜನ್ಮಕ್ಷೇತ್ರ ಕೊಲ್ಲೂರು-ಕ್ಷೇತ್ರ ಪರಿಚಯ ೨೦೧೫
#ತುಳು ಜನ ಜಾನಪದ (ತುಳು ಜಾನಪದ ಅಧ್ಯಯನದ ಕನ್ನಡ ಕೃತಿ) ೨೦೧೫
## ಪ್ರಶಸ್ತಿ 
#ಮೊಗವೀರ (ಮುಂಬಯಿ)ಪತ್ರಿಕೆಯ ಅತ್ಯುತ್ತಮ ಲೇಖಕ ಪ್ರಶಸ್ತಿ ೧೯೮೦.
#ಭಾರತೀಯ ಜೇಸೀಸ್ ಪ್ರಶಸ್ತಿ (ಲಲಿತಕಲೆ ವಿಭಾಗ) ೧೯೮೬
#ಕರ್ನಾಟಕ ತುಳು ಸಾಹಿತ್ಯ ಅಕಾಡೆಮಿ ಬಹುಮಾನ ೧೯೯೬, ೨೦೦೧, ೨೦೦೯
#ಗೋರೂರು ಸಾಹಿತ್ಯ ಪುರಸ್ಕಾರ (ಕಾಂತಾಬಾರೆ ಬೂದಬಾರೆ ಪುಸ್ತಕ್ಕೆ) ೧೯೯೮
# ಕರ್ನಾಟಕ ಸಾಹಿತ್ಯ ಅಕಾಡೆಮಿ ಗೌರವ ಪ್ರಶಸ್ತಿ-2016(ಸಾಹಿತ್ಯ ಸಂಶೋಧನಾ ಕ್ಷೇತ್ರದ ಸಾಧನೆಗಾಗಿ)

## ಉಲ್ಲೇಖಗಳು 
ವರ್ಗ:ಸಾಹಿತಿಗಳು
ವರ್ಗ:ತುಳು ಜನಗಳು
ಎತ್ತು ನಾಲಿಗೆ

## **ಎತ್ತು ನಾಲಿಗೆ (ಗೋಜಿಹ್ವ)**
ಸಂ: ಗೋಜಿಹ್ವ

ಹಿಂ: ಗಾರ್‍ಜವಾ

ಗು: ಬೋಪಾಥರಿ

ತೆ: ಎದ್ದು ನಾಲಿಕೆ

ತ: ಎಲಂದ ಪಳಂ

## ವರ್ಣನೆ
ಪುಟ್ಟಗಿಡ ಎಲೆಗಳು ಉದ್ದವಾಗಿ ಹಸಿರಾಗಿದ್ದು ಎಲೆಯ ಅಂಚು ಚಿತ್ರಾಕಾರವಾಗಿರುವುದು. ಹೂವು ಚಿನ್ನದ ಬಣ್ಣ ಹೊಂದಿದ್ದುದುಂಡಾಗಿರುತ್ತದೆ. ಎಲೆಗಳ ಮಧ್ಯದಲ್ಲಿ ಮೃದುವಾದ ರೋಮಗಳಿರುತ್ತವೆ. ಕಾಂಡದಿಂದ ಹೊರಟ ಹೂಗೊಂಚಲಿನ ತುದಿಯಲ್ಲಿಒಂದೆರಡು ಹೂಗಳು ಬಿಡುವುವು. ಹೂನಲ್ಲಿ ಸಾಮಾನ್ಯವಾಗಿ ಮೂರು ದಳಗಳಿದ್ದು ಪುಷ್ಪಪಾತ್ರೆ ಚಿಕ್ಕದಾಗಿರುವುದು.

## ಸರಳ ಚಿಕಿತ್ಸೆಗಳು
### ಶೋಭೆಯಲ್ಲಿ
ಚೆನ್ನಾಗಿ ಶೋಧಿಸಿದ ಗೋಮೂತ್ರದಲ್ಲಿ 10 ಗ್ರಾಂ ಎಲೆ ಚೂರ್ಣವನ್ನು ಸೇರಿಸಿ ಸ್ವಲ್ಪ ಶುದ್ಧ ಜೇನುತುಪ್ಪದೊಡನೆ 1/4 ಟೀ ಚಮಚ ಸೇವಿಸುವುದು. ದಿವಸಕ್ಕೆ ಎರಡು ಬಾರಿ.
### ದೀರ್ಘಕಾಲದಿಂದ ವಾಸಿಯಾಗದ ಹುಣ್ಣುಗಳಿಗೆ
ಎತ್ತುನಾಲಿಗೆ ಸಮೂಲವನ್ನು ಚೆನ್ನಾಗಿ ಜಜ್ಜಿ ಹುಣ್ಣುಗಳ ಮೇಲೆ ಕಟ್ಟುವುದು. ಹುಣ್ಣು ಆಳವಾಗಿದ್ದರೆ ಎತ್ತು ನಾಲಿಗೆ ಎಲೆಯನ್ನು ನಯವಾಗಿ ಅರೆದು ಹುಣ್ಣುಗಳಲ್ಲಿ ತುಂಬುವುದು. ಕೆಲವು ದಿವಸಗಳಲ್ಲಿ ಹುಣ್ಣುಗಳು ವಾಸಿಯಾಗುವುವು.
### ಕಾಸ ಶ್ವಾಸ ಮತ್ತು ಕಫಕ್ಕೆ
10 ಗ್ರಾಂ ಎತ್ತುನಾಲಿಗೆ ಸಮೂಲವನ್ನು ನುಣ್ಣಗೆ ಅರೆದು ನೀರಿನಲ್ಲಿ ಕದಡಿ ಸೇವಿಸುವುದು. ಹೀಗೆ ದಿವಸಕ್ಕೆರಡು ಬಾರಿ

### ಅರುಚಿಗೆ
ಐದಾರು ಗ್ರಾಂ ಎತ್ತು ನಾಲಿಗೆ ಸಮೂಲವನ್ನು ನುಣ್ಣಗೆ ಅರೆದು ಸ್ವಲ್ಪ ಜೇನಿನೊಡನೆ ತೆಗೆದುಕೊಳ್ಳುವುದು.
### ಮಲಬದ್ದತೆ ಮತ್ತು ರಕ್ತ ಶುದ್ಧಿಗಾಗಿ
5 ಗ್ರಾಂ ಸಮೂಲವನ್ನು ನಯವಾಗಿಅರೆದು ಸ್ವಲ್ವ ಜೇನು ಸೇರಿಸಿ ಸೇವಿಸುವುದು.
### ಹೃದಯದ ನಿಶ್ಯಕ್ತಿಯಲ್ಲಿ
10 ಗ್ರಾಂ ಸಮೂಲ ಅಥವಾ 5 ಗ್ರಾಂ ಎತ್ತು ನಾಲಿಗೆಯ ಹೂವನ್ನು ತಂದು ನುಣ್ಣಗೆಅರೆದು ನೀರಿನಲ್ಲಿ ಕದಡಿ ಎರಡೆರಡು ಟೀ ಚಮಚ ಕುಡಿಯುವುದು.
### ಕಣ್ಣಿಗೆ ಅಂಜನ
ಎತ್ತುನಾಲಿಗೆ ಸೊಪ್ಪಿನರಸ, ಕರಿ ಉಮ್ಮತ್ತಿನರಸ, ಇವನ್ನು ಸಮ ತೂಕ ಮಣ್ಣಿನ ಪಾತ್ರೆಯ ಒಳಭಾಗಕ್ಕೆ ಲೇಪಿಸುವುದು. ಆಕಳು ತುಪ್ಪದಲ್ಲಿ ಮಂದವಾಗಿ ಕಲಸಿ ಅಂಜನವಿಡುವುದು. ಸರ್ವ ನೇತ್ರವ್ಯಾಧಿಗಳು ವಾಸಿಯಾಗುವುವು. 
### ಎಚ್ಚರಿಕೆ
ವ್ಯಾಧಿಯಲ್ಲಿ ಪ್ರಮಾಣ ಮೀರಿ ಸೇವಿಸುವುದರಿಂದ ಅಹಿತಕರ ಪರಿಣಾಮಗಳಾಗಬಹುದು. ಇಂತಹ ಸಂದರ್ಭದಲ್ಲಿ ನೀರಿನಲ್ಲಿ ತೇದ ಶ್ರೀಗಂಧದ ಗಂಧವನ್ನು ನೆಕ್ಕಿಸುವುದು ಅಥವಾ ಗುಲಾಬಿ ಹೂದಳಗಳನ್ನು ಸಕ್ಕರೆಯೊಂದಿಗೆ ಸೇವಿಸುವುದು.

## ಉಲ್ಲೇಖಗಳು
ಪುಸ್ತಕದ ಹೆಸರು: ಬಾಬಾ ಬುಡನ್ ಗಿರಿ ಮತ್ತು ಸಿದ್ದರ ಬೆಟ್ಟದ ಅಪೂರ್ವ ಗಿಡಮೂಲಿಕೆಗಳು ಹಾಗೂ ಸರಳ ಚಿಕಿತ್ಸೆಗಳು

ಸಂಪಾದಕರು: ವೈದ್ಯ ಎ.ಆರ್.ಎಂ. ಸಾಹೇಬ್

ಪ್ರಕಾಶಕರು: ಮಠಾಧೀಶರು, ಸದ್ಗುರು ದಾದಾ ಹಯಾತ್ ಮೀರ್ ಖಲಂದರ್ ಪೀಠ, ಬಾಬಾಬುಡನ್ ಗಿರಿ, ಚಿಕ್ಕಮಗಳೂರು

ವರ್ಗ: ಔಷಧಿ ಸಸ್ಯಗಳು

ವರ್ಗ:ಎಸ್.ಡಿ.ಎಂ. ಉಜಿರೆ ವಿದ್ಯಾರ್ಥಿಗಳು ಸಂಪಾದಿಸಿದ ಲೇಖನಗಳು
ಹೊಮ್ಮಗಳು

## ಹೊಮ್ಮಗಳು
### ವರ್ಣನೆ
ತಂಪು ನೆಲದಲ್ಲಿ ಬೆಳೆಯವ ಹಲವು ಕವಲುಗಳಿಂದ ಕೂಡಿದ ಪುಟ್ವ ಗಿಡ. ಎಲೆ ಹಸಿರು ಮತ್ತು ಕೆಳಕ್ಕೆ ಬಾಗಿರುವುವು.ಹೂಗಳು ಪುಟ್ವವು ಮತ್ತು ಗಂಟು  ಕಟ್ವಿದಂತಿವುವು. ತಿಳಿ ನೀಲಿವರ್ಣ  ಹೊಂದಿರುವುವು. ಇದರ ಎಲೆಗಳು ಮತ್ತು ಹೂಗಳು ಹಿಚು ಮಾವಿನ ಕಾಯಿ  ಹೂಗಳಂತೆ ಸುವಾಸನೆಯಿಂದ ಕೂಡಿರುವುವು. ರೋಮವಿಲ್ಲದ ಒಂದೇ ಕಾಯಿಯಲ್ಲಿ ಒಂದೇ ಬೀಜವಿರುವುದು.  ಕವಲಗಳು  ಕೊನೆಯಲ್ಲಿ ಹೂ ಬಿಡುವುದು. ಬೀಜಗಳಿಗೆ ತಿಳಿ ಹಳದಿ ವರ್ಣವಿರುವುದು ಮತ್ತು  ಹಿಪ್ಪಲಿಯಂತೆ ಒರಟಾಗಿರುವುವು ಎಲೆಗಳನ್ನು ಅಗಿದರೆ ಬಾಯಲ್ಲಿ ನೀರೂರುವುದು ಮತ್ತು ಕರಕರ ಅನ್ನುವುದು. ಹೀಗೆ ನಾಲಿಗೆಯ ಮೇಲಿರುವ ಮಲಿನತೆಯನ್ನು ತೊಡೆದು ಹಾಕುವುದು.
### ಸರಳ  ಚಿಕಿತ್ಸೆಗಳು
ಹೃದಯ ಹಿತಕಾರಿ, ಜ್ಞಾಪಕಶಕ್ತಿ ಹೆಚ್ಚಿಸುವುದು, ಮೆದುಳಿಗೆ ಹಿತ,ರಕ್ತ ವೃದ್ಧಿ ಮತ್ತು ಶುದ್ದಿ ಮಾಡುವುದು.ಹಸಿವನ್ನು ಹೆಚ್ಚಿಸಿ ಜೀರ್ಣಶಕ್ತಿಯನ್ನು ಅಧಿಕಗೊಳಿಸುತ್ತದೆ. ರುಚಿಕಾರಕ ಮತ್ತು ಪಿತ್ತಜ್ವರವನ್ನು ನಾಶ ಮಾಡುತ್ತದೆ.
### ರಕ್ತ ಶುದ್ದಿ ,ಹೃದಯ ದೌರ್ಬಲ್ಯ ಮತ್ತು ಹ್ರದಯ ಕಂಪನ ನಿವಾರಣೆ
ಎಲೆ ಮತ್ತು ಹೂಗಳ ಸಮೇತ ಹೊಮ್ಮಗಳು ಗಿಡವನ್ನು ತಂದು. ಚೆನ್ನಾಗಿ ತೊಳೆದು ಸ್ಪಲ್ಪ ಕರಿಮೆಣಸು ಸೇರಿಸಿ ನುಣ್ಣಗೆ ಅರೆದು, ಶೋಧಿಸಿ ಕುಡಿಯುವುದು.
### ಕಣ್ಣಿನ ದೋಷಕ್ಕೆ
ಇನ್ನೂ ಹೂ ಅರಳುವ ಹೊಮ್ಮಗಳು ಗಿಡವನ್ನು ತಂದು,ಚೆನ್ನಾಗಿ ತೊಳೆದು ನೆರಳಲ್ಲಿ ಒಣಗಿಸುವುದು. ಒಣಗಿಸಿದ ಹೊಮ್ಮಗಳು  ಗಿಡದ ಅರ್ಧದಷ್ಷು ಕರಿಮೆಣಸು ಸೇರಿಸಿ, ನುಣ್ಣಗೆ ಅರೆದು ಚೂರ್ಣ ಮಾಡಿ, ಕೆಂಪು ಕಲ್ಲುಸಕ್ಕರೆ ಮತ್ತು ಹಸನಾದ ಹಸುವಿನ ತುಪ್ಪ ಸೇರಿಸಿ, ಪ್ರತಿನಿತ್ಯ ಬೆಳಗಿನ ಹೊತ್ತು ಸೇವಿಸುವುದು. ಇದರಿಂದ ಕಣ್ಣೆನ ದೋಷಗಳು 
ನಿವಾರಣೆಯಾಗುವುವು ಮತ್ತು ಕಣ್ಣೆನ ಪೊರೆ ಹರಡುವಿಕೆ ನಿಲ್ಲುವುದು.
ಒಂದು ಹೊಮ್ಮಗಳು ಹೂವನ್ನು ನೀರಿಲ್ಲಿದೆ ಒಂದೇ ದಿವಸ ಬೆಳಿಗ್ಗೆ ನುಂಗಿದರೆ ಒಂದು ವರ್ಷ ಪೂರ್ತಿ ಬೇನೆಗಳು ಬರುವುದಿಲ್ಲ ಎನ್ನುವ ನಂಬಿಕೆಯುಂಟು
### ಮೆದುಳಿನ ಶಕ್ತಿ ಮತ್ತು ಚ್ಚಾಪಕ ಶಕ್ತಿ ವ್ರದ್ದಿಪಡಿಸಲು
ಹೊಮ್ಮಗಳು ಹೂಗಳನ್ನು ತಂದು, ನೆರಳಲ್ಲಿ ಒಣಗಿಸಿ, ಸಮ ಪ್ರಮಾಣ ಕೆಂಪು ಕಲ್ಲು ಸಕ್ಕರೆ ಪುಡಿ ಸೇರಿಸಿ  ಪ್ರತಿದಿವಸ ಬೆಳಿಗ್ಗೆ ಹಸುವಿನ ಹಾಲಿನೊಂದಿಗೆ ಸೇವಿಸುವುದು. ಬಹಳ ಉಪಯೋಗಿ ಮತ್ತು ಖಾತ್ರಿ ಚಿಕಿತ್ಸೆ.ಗಂಡ ಮಾಲೆಯ ಹಸಿ ಎಲೆಗಳನ್ನು ತಂದು ಕಲ್ಲತ್ತಿನಲ್ಲಿ ಹಾಕಿ ನುಣ್ಣಗೆ ಅರೆದು ತೆಳು ಮತ್ತು. ಶುಭ್ರವಾದ ಬಟ್ಟೆಯಲ್ಲಿ ಸೋಸಿ ರಸ ಹಿಂಡಿಕೊಳ್ಳವುದು ಅರೆದು ತೆಳು  ಮತ್ತು ಶುಭ್ರವಾದ  ಬಟ್ಟೆಯಲ್ಲಿ ಸೋಸಿ ರಸ ಹಿಂಡಿಕೊಳ್ಳುವುದು ಅರ್ಧ ಟೀ ಚಮಚ ರಸಕ್ಕೆ ಸ್ವಲ್ಪ ಕೆಂಪು ಕಲ್ಲು ಸಕ್ಕರೆ ಪುಡಿ ಸೇರಿಸಿ ಸೇವಿಸುವುದು.
### ಚರ್ಮವ್ಯಾದಿಗಳಲ್ಲಿ ಗಜಕರ್ಣ, ಹುಳುಕಡ್ಡಿ ಮತ್ತು ತುರಿಯಲ್ಲಿ
ಒಂದು ಟೀ ಚಮಚ ಹೊಮ್ಮಗಳು ಎಲೆಗಳ ರಸಕ್ಕೆ ಒಂದೆರಡು ಕಾಳು ಮೆಣಸಿನ ಚೂರ್ಣ ಸೇರಿಸಿ ನೀರಿನೊಂದಿಗೆ ಸೇವಿಸುವುದು.
## ಉಲ್ಲೇಖ
ವರ್ಗ:ಎಸ್.ಡಿ.ಎಂ. ಉಜಿರೆ ವಿದ್ಯಾರ್ಥಿಗಳು ಸಂಪಾದಿಸಿದ ಲೇಖನಗಳು
ಅಶೋಕ ಗಿಡ

## ಅಶೋಕ ಗಿಡ 
## ವರ್ಣನೆ
ಮಧ್ಯಮ ಗಾತ್ರದ ಮರ, 20ರಿಂದ 30 ಅಡಿ ಎತ್ತರ ಬೆಳೆಯುವುದು. ಎಲೆಗಳು ಹಸಿರಾಗಿರುತ್ತವೆ ಮತ್ತು ಕವಲುಗಳು ಒತ್ತಾಗಿ ಬೆಳೆದು ಸುತ್ತಲೂ ಹರಡಿಕೊಂಡಿರುತ್ತವೆ. ಎಳೆ ಎಲೆಗಳು ತಾಮ್ರದ ವರ್ಣವನ್ನು ಹೊಂದಿರುತ್ತದೆ.  ಹೂಗಳು ಹೊಳೆಯುವ, ಪ್ರಕಾಶಮಾನವುಳ್ಳ ಕಿತ್ತಳೆ ಹಣ್ಣಿನ ಬಣ್ಣ ಹೊಂದಿರುತ್ತವೆ ಮತ್ತು ಪರಿಮಳಯುಕ್ತವಾಗಿರುತ್ತದೆ. ಸೌಂದರ್ಯಕ್ಕಾಗಿ ಉದ್ಯಾನವನಗಳಲ್ಲಿ ಬೆಳೆಸುತ್ತಾರೆ. ಕಾಯಿ ಸುಮಾರು 20 ಸೆಂ.ಮೀ. ಉದ್ದವಿದ್ದು, ಹಲವಾರು ಬೀಜಗಳಿಂದ ತುಂಬಿರುತ್ತದೆ.
## ಸರಳ ಚಿಕಿತ್ಸೆಗಳು
### ಸ್ತ್ರೀಯರ ಮಾಸಿಕ ಅತಿಸ್ರಾವ
20 ಗ್ರಾಂ ಅಶೋಕ ಮರದ ಚಕ್ಕೆಯನ್ನು ಚೆನ್ನಾಗಿ ಜಜ್ಜಿ 250 ಮಿ.ಲೀ  ಹಾಲಿನಲ್ಲಿ ಹಾಕಿ ಅಷ್ಟೇ ನೀರು ಹಾಕಿ, ಕಷಾಯ ಮಾಡುವುದು. ತಣ್ಣಗಾದ ಮೇಲೆ ಕಷಾಯವನ್ನು ಶೋಧಿಸಿ, ಕೆಂಪು ಕಲ್ಲು ಸಕ್ಕರೆ ಪುಡಿ ಸೇರಿಸಿ, ವೇಳೆಗೆ ನಾಲ್ಕು ಟೀ ಚಮಚ ಸೇವಿಸುವುದು.
### ಸಂತಾನ ಪ್ರಾಪ್ತಿಗಾಗಿ
ಸ್ತ್ರೀಯರ ಋತುಚಕ್ರ ಸರಿಯಿದ್ದು, ನಿರ್ಮಲ ಮನಸ್ಸಿನಿಂದ ಭಗವಂತನನ್ನು ನೆನೆಯುತ್ತಾ, ಆಶೋಕ ಮರದ ಎಲೆಗಳನ್ನು ಒಂದು ವಾರ ಸೇವಿಸಿದರೆ, ಸಂತಾನ ಪ್ರಾಪ್ತಿಯಾಗುತ್ತದೆಂಬ ನಂಬಿಕೆಯುಂಟು.
### ಮುಟ್ಟಿನ ಶೂಲೆ ಮತ್ತು ಗರ್ಭಸ್ರಾವ
5ಗ್ರಾಂ ಅತೀ ಮಧುರ, 20ಗ್ರಾಂ ಅಶೋಕ ಮರದ ಚಕ್ಕೆಯನ್ನು ನುಣ್ಣ ಮಾಡಿ, ಎರಡು ಲೋಟ ನೀರು ಹಾಕಿ, ಕಾಯಿಸಿ, ಕಾಲು ಭಾಗ ಉಳಿಯುವಂತೆ ಕಷಾಯ ಮಾಡುವುದು. ತಣ್ಣಗಾದ ಮೇಲೆ ಈ ಕಷಾಯಕ್ಕೆ ಸ್ವಲ್ಪ ಕಲ್ಲು ಸಕ್ಕರೆ ಸೇರಿಸಿ, ದಿವಸಕ್ಕೆ 2 ಬಾರಿ 2 ಟೀ ಚಮಚ ಸೇವಿಸಿವುದು. ಲಘ ಅಹಾರ ಸೇವನೆ ಮತ್ತು ನಿರ್ಮಲಚಿತ್ತ, ಶೀಘ್ರ ಗುಣಪಡಿಸಲು ಸಹಕಾರಿಯಾಗುವುವು.

### ಶ್ವೇತ ಪದರ ಮತ್ತು ರಕ್ತಪದರ
10 ಗ್ರಾಂ ಅಶೋಕ ಚೆಕ್ಕೆಯನ್ನು ಚೆನ್ನಾಗಿ ಜಜ್ಜಿ ಒಂದು ಬಟ್ಟಲು ಕಷಾಯಕ್ಕೆ ಸ್ವಲ್ಪ ಬೆಲ್ಲ ಸೇರಿಸಿ ಸೇವಿಸುವುದು. ಪ್ರತಿನಿತ್ಯ ಎರಡು ವೇಳೆ ಸೇವಿಸಬೇಕು. ಅಥವಾ ಅತಿ ಮಧುರದ ಚೂರ್ಣ, ಬೂದುಗುಂಬಳದ ಬೇರಿನ ಚೂರ್ಣ, ಶುದ್ದಿ ಮಾಡಿದ ಅಶ್ವಗಂಧಿಯ ಚೂರ್ಣ, ಮತು ಉದ್ದಿನ ಹಿಟ್ಟು ಸಮ ತೂಕದಲ್ಲಿ ತೆಗೆದುಕೊಂಡು ಮಿಶ್ರಣ ಮಾಡುವುದು. 5ಗ್ರಾಂ ಚೂರ್ಣವನ್ನು ಕಲ್ಲು ಸಕ್ಕರೆ ಪುಡಿ ಸೇರಿಸಿದ ಹಾಲಿನಲ್ಲಿ ದಿವಸಕ್ಕೆ ಎರಡು ಬಾರಿ ತೆಗೆದುಕೊಳ್ಳುವುದು.
### ರಕ್ತಪಿತ್ತದಲ್ಲಿ
ಅರ್ಧಟೀ ಚಮಚ ನುಣ್ಣಗಿರುವ ಜೀರಿಗೆ ಪುಡಿಗೆ ಒಂದು ಟೀ ಚಮಚ ಅಶೋಕ ಚೆಕ್ಕೆಯ ಚೂರ್ಣ ಮತ್ತು ಸ್ವಲ್ಪ ಕಲ್ಲು ಸಕ್ಕರೆ ಪುಡಿ ಸೇರಿಸಿ, ನೀರಿನೊಂದಿಗೆ ಸೇವಿಸುವುದು.
## ಉಲ್ಲೇಖಗಳು 
ಪುಸ್ತಕದ ಹೆಸರು: ಬಾಬಾ ಬುಡನ್ ಗಿರಿ ಮತ್ತು ಸಿದ್ದರ ಬೆಟ್ಟದ ಅಪೂರ್ವ ಗಿಡಮೂಲಿಕೆಗಳು ಹಾಗೂ ಸರಳ ಚಿಕಿತ್ಸೆಗಳು

ಸಂಪಾದಕರು: ವೈದ್ಯ ಎ.ಆರ್.ಎಂ. ಸಾಹೇಬ್

ಪ್ರಕಾಶಕರು: ಮಠಾಧೀಶರು, ಸದ್ಗುರು ದಾದಾ ಹಯಾತ್ ಮೀರ್ ಖಲಂದರ್ ಪೀಠ, ಬಾಬಾಬುಡನ್ ಗಿರಿ, ಚಿಕ್ಕಮಗಳೂರು

ವರ್ಗ:ಔಷಧಿ ಸಸ್ಯಗಳು
ವರ್ಗ:ಎಸ್.ಡಿ.ಎಂ. ಉಜಿರೆ ವಿದ್ಯಾರ್ಥಿಗಳು ಸಂಪಾದಿಸಿದ ಲೇಖನಗಳು
ವ್ಯಾಕರಣಕಾರರು

ಕನ್ನಡವ್ಯಾಕರಣಕಾರರು ಮತ್ತು ಕೃತಿಗಳ ಸ್ಥೂಲ ಪರಿಚಯ :- 	ಬಹು ಶತಮಾನಗಳಿಂದ ಅನೇಕ ಪ್ರಯೋಗಕ್ಕೊಳಪಟ್ಟು ಕನ್ನಡ ಒಂದು ಹೊಸಗನ್ನಡ ರೂಪವನ್ನು ತಳೆದು ನಿಂತಿದೆ.  ಇದರ ಹಿಂದೆ ಇದ್ದ ರೂಪ ‘ನಡುಗನ್ನಡ’.  ನಡುಗನ್ನಡಕ್ಕೆ ಹಿಂದಿನ ಕನ್ನಡ ರೂಪವೇ ಹಳಗನ್ನಡ.  ಅದಕ್ಕೂ ಮೊದಲಿನ ಕನ್ನಡದ ರೂಪವೇ ‘ಪೂರ್ವದ ಹಳಗನ್ನಡ’ವಾಗಿದೆ.  ಕನ್ನಡದ ವ್ಯಾಕರಣಕಾರರನ್ನು ‘ವೈಯಾಕರಣಕಾರ’ರು ಎಂದು ಕರೆಯುತ್ತಾರೆ.  ಪ್ರಾಚೀನಕಾಲದ ಕನ್ನಡ ಸ್ವರೂಪವನ್ನು ಬೆಳೆಸುವ ಅನೇಕ ಕೃತಿಗಳನ್ನು ಕನ್ನಡದ ವಿದ್ವಾಂಸರು ರಚಿಸಿದ್ದಾರೆ.

## ಕನ್ನಡ ವ್ಯಾಕರಣಕಾರು ಮತ್ತು ಕೃತಿಗಳು 
ಕನ್ನಡ ವ್ಯಾಕರಣಕಾರರ ಕೃತಿಗಳ ಪರಿಚಯವನ್ನು ಈ ಕೆಳಗಿನಂತೆ ವಿವರಿಸಬಹುದು.
### ಎರಡನೇ ನಾಗವರ್ಮ 
ಕ್ರಿ. ಶ. 1150 ರಲ್ಲಿ ಎರಡನೇ ನಾಗವರ್ಮ ‘ಕರ್ನಾಟಕ ಭಾಷಾಭೂಷಣ’ ಮತ್ತು ‘ಕಾವ್ಯಾವಲೋಕನ’ ಎಂಬ ಎರಡು ಕೃತಿಗಳನ್ನು ರಚಿಸಿದ್ದಾನೆ.  ಇವುಗಳಲ್ಲಿ ವ್ಯಾಕರಣದ ಚರ್ಚೆಯಾಗಿದೆ.  ಆತನ ಕಾವ್ಯಾವಲೋಕನವು ಅಲಂಕಾರ ಕೃತಿಯಾಗಿದ್ದು, ಇದರ ಮೊದಲನೆಯ ಭಾಗದಲ್ಲಿ ‘ಶಬ್ದಸ್ಮೃತಿ’ ವಿಚಾರಕ್ಕೆ ಹೆಚ್ಚು ಒತ್ತು ಕೊಟ್ಟಿದ್ದಾನೆ.  ಈ ಕೃತಿಯಲ್ಲಿ ಸಂಧಿ, ನಾಮಪದ, ಸಮಾಸ, ತದ್ಧಿತ, ಆಖ್ಯಾತ ಎಂಬ ಐದು ಭಾಗಗಳಿವೆ.  ಸಂಕ್ಷಿಪ್ತ ರೂಪದ ಹಳೆಗನ್ನಡ ರೂಪದ ಚರ್ಚೆಯಾಗಿದೆ.  ಕರ್ನಾಟಕ ಭಾಷಾಭೂಷಣ ಕೃತಿಯು ಕನ್ನಡ ವ್ಯಾಕರಣ ಗ್ರಂಥವಾಗಿದ್ದರೂ ಸಂಸ್ಕೃತ ಭಾಷೆಯಲ್ಲಿದೆ.
### ಕೇಶಿರಾಜ 
ಕೇಶಿರಾಜನ ‘ಶಬ್ದಮಣಿದರ್ಪಣ’ ಎಂಬ ಕೃತಿಯನ್ನು ರಚಿಸಿದ್ದಾನೆ.  ನಾಗವರ್ಮನ ‘ಶಬ್ದಸ್ಮೃತಿ’ಯನ್ನು ಅನುಸರಿಸಿ ಸೂತ್ರಗಳನ್ನು ರಚಿಸಿ ವೃತ್ತಿಗಳನ್ನು ಗದ್ಯರೂಪದಲ್ಲಿ ಬರೆದಿದ್ದಾನೆ.  ಈತನ ಕಾಲ ಕ್ರಿ.ಶ. 1260 (13ನೆಯ ಶತಮಾನ).  ಈತನ ಜನನವು ವಿದ್ವಾಂಸ ಪರಂಪರೆಯಲ್ಲಿ ಆಗಿದೆ.  ಈತನ ತಂದೆ ಮಲ್ಲಿಕಾರ್ಜುನ, ಸೋದರಮಾವ ಜನ್ನ ಮತ್ತು ಕವಿ ಸುಮನೋಭಾವ ಈತನ ತಾತ.  
:ಈತನ ಗ್ರಂಥದಲ್ಲಿ ಸಂಧಿ, ನಾಮ, ಸಮಾಸ, ತದ್ಧಿತ ಆಖ್ಯಾತ, ಧಾತು, ಅಪಭ್ರಂಶ, ಅವ್ಯಯ ಎಂಬ ಎಂಟು ಅಧ್ಯಾಯಗಳಿವೆ.  ಗ್ರಂಥದ ಕೊನೆಯಲ್ಲಿ ಪ್ರಯೋಗ ಸಾರವೆಂಬ ಅಧ್ಯಾಯವು ಶಬ್ದಾರ್ಥ ನಿರ್ಣಯಮನ್ನು 	ತಿಳಿಯಲು ಉಪಯುಕ್ತವಾಗಿದೆ.  ಈ ವ್ಯಾಕರಣ ಗ್ರಂಥದಲ್ಲಿರುವ ಸೂತ್ರಗಳೆಲ್ಲವೂ ಕಂದ ಪದ್ಯದಲ್ಲಿವೆ.  ಶಬ್ದಮಣಿದರ್ಪಣದಲ್ಲಿ ಒಟ್ಟು 322 ಸೂತ್ರಗಳಿವೆ.
### ಭಟ್ಟಾಕಳಂಕ ದೇವ 
ಭಟ್ಟಾಕಳಂಕ ದೇವ ಕಾಲಘಟ್ಟ ಕ್ರಿ.ಶ. 1604.  ಈತನು ‘ಶಬ್ದಾನುಶಾಸನ’ವೆಂಬ ವ್ಯಾಕರಣ ಕುರಿತಾದ ಗ್ರಂಥವನ್ನು ರಚಿಸಿದನು.  ಇದು ವ್ಯಾಕರಣ ಗ್ರಂಥ ಆದರೂ ಸಂಸ್ಕೃತ ಭಾಷೆಯಲ್ಲಿದೆ.  ಈತನು ಅಕಳಂಕದೇವ ಜೈನ ಗುರುಗಳ ಶಿಷ್ಯನಾಗಿದ್ದ.  ಸಂಸ್ಕೃತ ಮತ್ತು ಕನ್ನಡ ಎರಡು ಭಾಷೆಗಳ ಮಹಾ ವಿದ್ವಾಂಸನಾಗಿದ್ದನು.  ಈತನ ಕೃತಿಯಲ್ಲಿ ಸೂತ್ರವೃತ್ತಿಗಳು ಅಲ್ಲದೆ ಪ್ರೌಢ ವ್ಯಾಖ್ಯಾನಗಳು ಇರುವುದರಿಂದ ವ್ಯಾಕರಣ ಇತ್ಯಾದಿ ಗಮನಾರ್ಹ ಗ್ರಂಥವೂ ಆಗಿದೆ.
## ನೋಡಿ
* ಕನ್ನಡ ವ್ಯಾಕರಣ
*ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ/ವ್ಯಾಕರಣ
*ವ್ಯಾಕರಣಕಾರರು

## ಉಲ್ಲೇಖಗಳು 
ವರ್ಗ:ಸಂಸ್ಕೃತ ವ್ಯಾಕರಜ್ಞರು
ವರ್ಗ:ವ್ಯಾಕರಣ
ವರ್ಗ:ಭಾಷೆ
ವರ್ಗ:ಭಾಷಾ ವಿಜ್ಞಾನ
ವಿಕಿಕೋಟ್

**ವಿಕಿಕೋಟ್** (Wikiquote)  ವಿಕಿಮೀಡಿಯ ಫೌಂಡೇಶನ್ ಸಂಚಾಲಿತ ವಿಕಿಪೀಡಿಯ ಯೋಜನೆಗಳಲ್ಲಿ ಒಂದು ಇದು ಮೀಡಿಯಾವಿಕಿ ತಂತ್ರಾಂಶದ ಮೂಲಕ ಕಾರ್ಯ ನಿರ್ವಹಿಸುತ್ತದೆ.ಇದು **ಡೇನಿಯಲ್ ಆಲ್ಸ್ಟನ್** ಕಲ್ಪನೆಯಾಗಿದ್ದು,ಇದನ್ನು ಆಧರಿಸಿ  **ಬ್ರಿಯಾನ್  ವಿಬ್ಬೇರ್** ಕಾರ್ಯಗತಗೊಳಿಸಿದರು. ಈ ಯೋಜನೆಯ ಉದ್ದೇಶವು ಪ್ರಮುಖ ಪ್ರಮುಖ ವ್ಯಕ್ತಿಗಳ ಸಂಭಾಷಣೆ-ಮಾತುಗಳು , ಪ್ರಮುಖ ಪುಸ್ತಕದಲ್ಲಿರುವ ಗಾದೆಗಳು,ಜನಪ್ರಿಯ ಗಾದೆಗಳು,ನಾಣ್ಣುಡಿ,ಉಲ್ಲೇಖ ಸಮೇತ ಸೇರಿಸುವದಾಗಿದೆ.
## ಇತಿಹಾಸ
## ಬಹುಭಾಷಾ ಆವೃತ್ತಿ
ನವೆಂಬರ್ 2016 ರಂತೆ 89 ಆವೃತ್ತಿಗಳು ಇವೆ.  ಸೆಪ್ಟೆಂಬರ್ 2016 ರ ಪ್ರಕಾರ, ಮೂವತ್ತೊಂದು ಆವೃತ್ತಿಗಳು ಪ್ರತಿ 1,000 ಕ್ಕೂ ಹೆಚ್ಚು ಲೇಖನಗಳು ಒಳಗೊಂಡಿವೆ.
## ಕನ್ನಡ ವಿಕಿಕೋಟ್
ಕನ್ನಡ ಆವೃತ್ತಿ ವಿಕಿಕೋಟ್ ನಲ್ಲಿ ೧ ಜುಲೈ ೨೦೨೦ ನಂತೆ 265 ಲೇಖನ ಪುಟಗಳಿವೆ.

## ಇವನ್ನು ನೋಡಿ
*ವಿಕಿಪೀಡಿಯ:ಯೋಜನೆ
*ವಿಕಿಕೋಟ್ ಯೋಜನೆಗಳು ಭಾಷಾ ಪಟ್ಟಿ
## ಉಲ್ಲೇಖಗಳು

ವರ್ಗ:ವಿಕಿಪೀಡಿಯ ಪುಟಗಳು
ಎಲ್. ನಾರಾಯಣ ರೆಡ್ಡಿ

**ಎಲ್. ನಾರಾಯಣ ರೆಡ್ಡಿಯವರು** ಸಾವಯವ ಕೃಷಿಯಲ್ಲಿ ಸಾಧನೆ ಮಾಡಿರುವಂತಹ ಪ್ರಗತಿಪರ ರೈತ ಮತ್ತು ಕೃಷಿತಜ್ಞರಾಗಿದ್ದರು. ಇವರು ಕೃಷಿರಂಗದಲ್ಲಿ ಮಾರ್ಗದರ್ಶಕರಾಗಿದ್ದರು.ದೊಡ್ಡಬಳ್ಳಾಪುರ ಸಮೀಪದ ಸೋರಹುಣಸೆ ಗ್ರಾಮದಲ್ಲಿ ನೆಲೆಸಿದ್ದ ಇವರು ಸಾವಯವ ಕೃಷಿಯ ಸಾಧನೆಗಾಗಿ 'ನಾಡೋಜ ಪ್ರಶಸ್ತಿ'ಗೆ ಪಾತ್ರರಾಗಿದ್ದಾರೆ. 

## ಜೀವನ
ಸೋರಹುಣಸೆ ಗ್ರಾಮದ ನಾರಾಯಣ ರೆಡ್ಡಿಯವರು ಹುಟ್ಟಿದ್ದು ೧೮ ಸೆಪ್ಟೆಂಬರ್ ೧೯೩೫. ತಂದೆ ಲಕ್ಷ್ಮಯ್ಯ ರೆಡ್ಡಿ, ತಾಯಿ ಎಲ್ಲಮ್ಮ. ಹೆಂಡತಿ ಸರೋಜಮ್ಮ. ಮಕ್ಕಳು ಮಂಜುನಾಥ, ನಿತ್ಯಾನಂದ ಮತ್ತು ಸಾಯಿನಾಥ. ರೆಡ್ಡಿಯವರು ಎಸ್.ಎಸ್.ಎಲ್.ಸಿ. ವರೆಗಿನ ವಿದ್ಯಾಭ್ಯಾಸ ಮಾಡಿದ್ದಾರೆ.

## ಪ್ರಶಸ್ತಿ, ಗೌರವಗಳು
* ಹಂಪಿ ವಿಶ್ವವಿದ್ಯಾನಿಲಯದ 'ನಾಡೋಜ ಪ್ರಶಸ್ತಿ' (೨೦೦೪)
* ರಾಜ್ಯೋತ್ಸವ ಪ್ರಶಸ್ತಿ (೧೯೯೪)
* ತಾಲ್ಲೂಕು, ಜಿಲ್ಲಾ, ರಾಜ್ಯ ಕೃಷಿ ಸಾಧಕ ಪ್ರಶಸ್ತಿ (೧೯೭೭, ೭೮, ೭೯)
* ಎಚ್. ಡಿ. ಚೌಡಯ್ಯ ಪ್ರತಿಷ್ಠಾನ ಪ್ರಶಸ್ತಿ (೨೦೦೪)
* ಡಾ|| ಆರ್. ದ್ವಾರಕಾನಾಥ್ ಶ್ರೇಷ್ಠ ಕೃಷಿಕ ಪ್ರಶಸ್ತಿ (೨೦೧೧)

## ನಿರ್ವಹಿಸಿದ ಸ್ಥಾನಗಳು
* ೧೧ನೇ ಪಂಚವಾರ್ಷಿಕ ಯೋಜನೆಯ ಸಲಹಾ ಸಮಿತಿಯ ಸದಸ್ಯರು
* 'ಸಾವಯವ ಕೃಷಿ ಮಿಷನ್' ಸದಸ್ಯರು
* ಸಾವಯವ ಕೃಷಿ ಸಲಹಾ ಸಮಿತಿ ಸದಸ್ಯರು
* ಕರ್ನಾಟಕ ರಾಜ್ಯ ಪರಿಸರ ಸಂರಕ್ಷಣಾ ಸಮಿತಿ ಸದಸ್ಯ
* ಕೆನರಾ ಬ್ಯಾಂಕ್ ಆರ್ಥಿಕ ಸಾಕ್ಷರತಾ ಸಲಹಾಲೋಚನ ಕೇಂದ್ರದ ಸದಸ್ಯರು
* ಹುಲಿಕೋಟೆ ಎಚ್.ಕೆ.ಪಾಟೀಲ್ ಪ್ರತಿಷ್ಠಾನ ಮತ್ತು ಕೊಡೈಕೆನಾಲ್ ಕೋಲೆ ಶಾಲೆಯ ಗೌರವಾನ್ವಿತ ಟ್ರಸ್ಟಿ

## ನಿಧನ
ನಾರಾಯಣ ರೆಡ್ಡಿಯವರು ೧೪ಜನವರಿ೨೦೧೯ರಂದು ನಿಧನರಾದರು. ಅವರಿಗೆ ೮೩ ವರ್ಷ ವಯಸ್ಸಾಗಿತ್ತು.

## ಉಲ್ಲೇಖಗಳು/ಆಕರಗಳು
## ಹೊರಸಂಪರ್ಕ ಕೊಂಡಿಗಳು
*Organic matter, Narayana Reddy is no small ordinary farmer-Saritha Rai-January 7, 2013 |
*The Narayana Reddy Column - Green farming 
*“ಒಂದ್ ಕೋಟಿ ರೂಪಾಯಿ ಕೊಟ್ರೂ ಒಂದೆಕ್ರೆ ಜಮೀನು ಸಿಗಲ್ಲ” –ಎಲ್.ನಾರಾಯಣ ರೆಡ್ಡಿ

## ಹೆಚ್ಚಿನ ಓದು
*ಪು: **ಈ ಭೂಮಿ ಈ ಸಸ್ಯ** - ಡಾ. ನಾರಾಯಣ ರೆಡ್ಡಿಯವರ ಕೃಷಿ ವಿಚಾರಗಳು, *ನಿರೂಪಣೆ: ಬಂದಗದ್ದೆ ರಾಧಾಕೃಷ್ಣ,* ನವಕರ್ನಾಟಕ ಪ್ರಕಾಶನ

ವರ್ಗ:ಕರ್ನಾಟಕದ ಪ್ರಸಿದ್ಧ ವ್ಯಕ್ತಿಗಳು
ವರ್ಗ:ನಾಡೋಜ ಪ್ರಶಸ್ತಿ ಪುರಸ್ಕೃತರು
ವರ್ಗ:ಕೃಷಿತಜ್ಞರು
ವರ್ಗ:೨೦೧೯ ನಿಧನ
ವರ್ಗ:೧೯೩೫ ಜನನ
ಭಾರತೀಯ ಪಾಲುದಾರಿಕೆ ಕಾಯಿದೆ, ೧೯೩೨

**ಭಾರತೀಯ ಪಾಲುದಾರಿಕೆ ಕಾಯಿದೆ, ೧೯೩೨** ಅನ್ನು ೧೯೩೨ರಲ್ಲಿ ಭಾರತದಲ್ಲಿ ಜಾರಿಗೆ ತರಲಾಯಿತು.

## ನಿಯಮಾವಳಿ
ಈ ಕಾಯ್ದೆಯ ಸೆಕ್ಷನ್ ೪೪(ಡೀ) ಅಡಿ, ನಿರ್ವಹಣಾ ಭಾಗಿಯ ವಿರುದ್ಧ ಭಾಗೀಯತಾ ಸಂಸ್ಥೆಯನ್ನು ರದ್ದುಪಡಿಸಲು ದಾವೆ ಹೂಡಬಹುದು.

ಭಾರತೀಯ ಭಾಗೀಯತಾ ಕಾಯ್ದೆ, ೧೯೩೨ ರ ಸೆಕ್ಷನ್ ೪, ಭಾಗೀಯತೆಯನ್ನು ಈ ಕೆಳಗಿನಂತೆ ನಿರ್ದಿಷ್ಟಪಡಿಸುತ್ತದೆ:" ಪಾಲುದಾರಿಕೆ ಎಂದರೆ ಎಲ್ಲರೂ ನಡೆಸುವ ವ್ಯವಹಾರದ ಲಾಭವನ್ನು ಹಂಚಿಕೊಳ್ಳಲು ಒಪ್ಪಿಕೊಂಡ ವ್ಯಕ್ತಿಗಳ ನಡುವಿನ ಸಂಬಂಧ ಅಥವಾ ಅವರಲ್ಲಿ ಯಾರಾದರೂ ಎಲ್ಲರಿಗೂ ಕಾರ್ಯನಿರ್ವಹಿಸುತ್ತಾರೆ.""೨೦೧೩ ರ ಕಂಪನಿಗಳ ಕಾಯ್ದೆಯ ಸೆಕ್ಷನ್ ೪೬೪ ಕೇಂದ್ರ ಸರ್ಕಾರಕ್ಕೆ ಒಂದು ತಳಿಯಲ್ಲಿರುವ ಭಾಗಿಗಳ ಗರಿಷ್ಠ ಸಂಖ್ಯೆಯನ್ನು ನಿರ್ಧರಿಸಲು ಅಧಿಕಾರ ನೀಡುತ್ತದೆ, ಆದರೆ ನಿರ್ಧರಿಸಲಾದ ಭಾಗಿಗಳ ಸಂಖ್ಯೆ ೫೦ ಕ್ಕಿಂತ ಹೆಚ್ಚು ಇರಬಾರದು. ೨೦೧೪ರ ಕಂಪನಿಗಳ (ವಿವಿಧ) ನಿಯಮಗಳು ಅಡಿ ನಿಯಮ ೧೦ ಅಡಿಯಲ್ಲಿ, ಕೇಂದ್ರ ಸರ್ಕಾರವು ತಳಿಯಲ್ಲಿನ ಗರಿಷ್ಠ ಭಾಗಿಗಳ ಸಂಖ್ಯೆಯನ್ನು ೫೦ ಎಂದು ನಿಗದಿಪಡಿಸಿದೆ. ಈ ರೀತಿ, ಒಂದು ಭಾಗೀಯತಾ ತಳಿಯಲ್ಲಿ ೫೦ ಕ್ಕಿಂತ ಹೆಚ್ಚು ಸದಸ್ಯರನ್ನು ಹೊಂದಲು ಸಾಧ್ಯವಿಲ್ಲ".

**ಪಾಲುದಾರರ ಸಾಮಾನ್ಯ ಕರ್ತವ್ಯಗಳು**

ಭಾಗಸ್ತರು ಪರಸ್ಪರ ನಿಷ್ಠೆಯಿಂದ ಪರಸ್ಪರ ಪ್ರಯೋಜನಕ್ಕಾಗಿ ಸಂಸ್ಥೆಯ ವ್ಯವಹಾರವನ್ನು ನಿರ್ವಹಿಸಬೇಕು. ಅವರು ಪರಸ್ಪರ ಜವಾಬ್ದಾರರಾಗಿರಬೇಕು ಮತ್ತು ಸಂಸ್ಥೆಯ ಎಲ್ಲಾ ಆಯಾಮಗಳ ಬಗ್ಗೆ ಪೂರ್ಣ ಮಾಹಿತಿಯನ್ನು ಇತರ ಯಾವುದೇ ಭಾಗಸ್ತರಿಗೆ ಅಥವಾ ಅವರ ಕಾನೂನು ಪ್ರತಿನಿಧಿಗಳಿಗೆ ನೀಡಬೇಕು.

**ನಷ್ಟ ಪರಿಹಾರದ ಕರ್ತವ್ಯ**

ಪ್ರತಿಯೊಂದು ಪಾಲುದಾರರು, ವ್ಯವಹಾರದ ನಿರ್ವಹಣೆಯಲ್ಲಿ ಸಂಭವಿಸಿದ ಮೋಸದಿಂದ ಉಂಟಾದ ನಷ್ಟಕ್ಕಾಗಿ, ಸಂಸ್ಥೆಗೆ ಪರಿಹಾರ ನೀಡಬೇಕಾಗಿದೆ.,,

## ಉಲ್ಲೇಖನಗಳು
ವರ್ಗ:ಕನ್ನಡ ವಿಕಿಪೀಡಿಯ ಗುಣಮಟ್ಟ ಸುಧಾರಣೆ
ಕರ್ನಾಟಕ ರಾಜ್ಯ ಕಾನೂನು ವಿಶ್ವವಿದ್ಯಾಲಯ

**ಕರ್ನಾಟಕ ರಾಜ್ಯ ಕಾನೂನು ವಿಶ್ವವಿದ್ಯಾಲಯ**ವು ಹುಬ್ಬಳ್ಳಿಯ ನವನಗರದಲ್ಲಿದೆ.  ಇದನ್ನು ಜನವರಿ, ೨೦೦೯ ರಲ್ಲಿ ಕರ್ನಾಟಕ ಸರ್ಕಾರವು ೫೫ ಎಕರೆ ಭೂಮಿಯೊಂದಿಗೆ ಸ್ಥಾಪಿಸಿತು. ವಿಶ್ವವಿದ್ಯಾನಿಲಯವು ಸಾಂವಿಧಾನಿಕ ಕಾನೂನು, ಬೌದ್ಧಿಕ ಆಸ್ತಿಯ ಹಕ್ಕುಗಳು, ವ್ಯಾಪಾರ ಮತ್ತು ವ್ಯಾಪಾರ ಕಾನೂನು, ಅಪರಾಧ ಮತ್ತು ಅಂತರರಾಷ್ಟ್ರೀಯ ಕಾನೂನುಗಳಂತಹ ವಿಷಯಗಳಲ್ಲಿ ಪದವಿಪೂರ್ವ ಮತ್ತು ಸ್ನಾತಕೋತ್ತರ ಕಾನೂನು ಶಿಕ್ಷಣವನ್ನು ನೀಡುತ್ತದೆ.

ಸಿ.ಬಸವರಾಜು ಅವರು ಈ ವಿಶ್ವವಿದ್ಯಾಲಯದ ಪ್ರಸ್ತುತ ಉಪಕುಲಪತಿಗಳು (೨೦೨೩).
## ಶಿಕ್ಷಣ
### ಕಾನೂನು ಶಾಲೆ
ಕೆ‌ಎಸ್‌ಎಲ್‌ಯು, ೨೦೦೯ ರಲ್ಲಿ ಸ್ಥಾಪಿಸಲಾದ ಒಂದು ಘಟಕ ಕಾನೂನು ಶಾಲೆಯನ್ನು ಹೊಂದಿದೆ. ಕಾನೂನು ಶಾಲೆಯು ಪದವಿಪೂರ್ವ, ಸ್ನಾತಕೋತ್ತರ ಮತ್ತು ಡಾಕ್ಟರೇಟ್ ಶಿಕ್ಷಣವನ್ನು ನೀಡುತ್ತದೆ. ಸ್ನಾತಕಪೂರ್ವ ಹಂತದಲ್ಲಿ, ಐದು ವರ್ಷಗಳ ಸಮಗ್ರ ಬ್ಯಾಚುಲರ್ ಆಫ್ ಆರ್ಟ್ಸ್, ಬ್ಯಾಚುಲರ್ ಆಫ್ ಲಾಸ್ (ಬಿ.ಎ., ಎಲ್.ಎಲ್.ಬಿ.(ಆನರ್ಸ್)) ಮತ್ತು ಬ್ಯಾಚುಲರ್ ಆಫ್ ಬಿಸಿನೆಸ್ ಅಡ್ಮಿನಿಸ್ಟ್ರೇಷನ್‌ನ ಶಿಕ್ಷಣವನ್ನು ನೀಡುತ್ತದೆ. ಸ್ನಾತಕೋತ್ತರ ಹಂತದಲ್ಲಿ ಸಾಂವಿಧಾನಿಕ ಮತ್ತು ಆಡಳಿತಾತ್ಮಕ ಕಾನೂನು, ಕಾರ್ಪೊರೇಟ್ ಮತ್ತು ವಾಣಿಜ್ಯ ಕಾನೂನುಗಳಲ್ಲಿ ವಿಶೇಷತೆಯೊಂದಿಗೆ ಮಾಸ್ಟರ್ ಆಫ್ ಲಾಸ್ (ಎಲ್‌ಎಲ್‌. ಎಂ)ನ ಶಿಕ್ಷಣವನ್ನು ನೀಡಲಾಗುತ್ತದೆ. ಬಾರ್ ಕೌನ್ಸಿಲ್ ಆಫ್ ಇಂಡಿಯಾ ನಿಯಮಗಳ ಪ್ರಕಾರ ಪದವಿಪೂರ್ವ ಕಾರ್ಯಕ್ರಮಗಳನ್ನು ವಿನ್ಯಾಸಗೊಳಿಸಲಾಗಿದೆ.

### ಸಂಯೋಜಿತ ಕಾಲೇಜುಗಳು
ಕೆ‌ಎಸ್‌ಎಲ್‌ಯು ಡಿಸೆಂಬರ್ ೨೦೨೧ ರ ಹೊತ್ತಿಗೆ,  ಅದರೊಂದಿಗೆ ೧೦೦ ಕ್ಕೂ ಹೆಚ್ಚು ಕಾಲೇಜುಗಳನ್ನು ಸಂಯೋಜಿಸಿಕೊಂಡಿದೆ.
thumb|ಕರ್ನಾಟಕ ರಾಜ್ಯ ಕಾನೂನು ವಿಶ್ವವಿದ್ಯಾಲಯ

### ಸಂಶೋಧನೆ
೨೦೧೧-೧೨ ಶೈಕ್ಷಣಿಕ ವರ್ಷದಿಂದ ವಿಶ್ವವಿದ್ಯಾಲಯದಲ್ಲಿ ಪಿಎಚ್‌ಡಿ ಅಧ್ಯಯನ ಪ್ರಾರಂಭವಾಗಿದೆ. ಇಲ್ಲಿ ೨ ಸಂಶೋಧನಾ ಕೇಂದ್ರಗಳಿವೆ.

## ಆವರಣ
೨೦೧೭ ರಲ್ಲಿ ಕೆ‌ಎಸ್‌ಎಲ್‌ಯು ತನ್ನ ಕ್ಯಾಂಪಸ್‌ನಲ್ಲಿದ್ದ ಹೊಸ ಕಟ್ಟಡಕ್ಕೆ ಸ್ಥಳಾಂತರಗೊಂಡಿತು. ಇದು  ಭಾರತದ ಸುಪ್ರೀಂ ಕೋರ್ಟ್‌ನ ವಾಸ್ತುಶಿಲ್ಪದ ಮಾದರಿಯಲ್ಲಿದೆ. ವಿಶ್ವವಿದ್ಯಾಲಯದ ಕಟ್ಟಡವು ಕ್ಯಾಂಪಸ್‌ನಲ್ಲಿ ೨೦ ಎಕರೆಗಳಷ್ಟು ಹರಡಿದೆ. ಇದು ೨೦ ತರಗತಿ ಕೊಠಡಿಗಳನ್ನು ಹೊಂದಿದ್ದು, ೨೦೦ ಜನರಿಗೆ ಅವಕಾಶ ಕಲ್ಪಿಸಬಹುದಾದ ಸಭಾಂಗಣ ಮತ್ತು ೫೦೦ ಆಸನಗಳೊಂದಿಗೆ ಹೊರಾಂಗಣ ಸಭಾಂಗಣವಿದೆ.
## ಉಲ್ಲೇಖಗಳು
ವರ್ಗ:ಕನ್ನಡ ವಿಕಿಪೀಡಿಯ ಗುಣಮಟ್ಟ ಸುಧಾರಣೆ
ವರ್ಗ:ವಿಶ್ವವಿದ್ಯಾಲಯಗಳು
ವರ್ಗ:ಶಿಕ್ಷಣ
ವರ್ಗ:ಶಿಕ್ಷಣ ಸಂಸ್ಥೆಗಳು
ವರ್ಗ:ಕರ್ನಾಟಕ ರಾಜ್ಯದ ಸ೦ಸ್ಥೆಗಳು
ಡಿಡಿ ರಾಜಸ್ಥಾನ

**ಡಿಡಿ ರಾಜಸ್ಥಾನ** ದೂರದರ್ಶನ ಕೇಂದ್ರ ರಾಜಸ್ಥಾನದಿಂದ ಪ್ರಸಾರವಾಗುತ್ತಿರುವ ಸರ್ಕಾರಿ ಸ್ವಾಮ್ಯದ ಟಿವಿ ಚಾನೆಲ್ ಆಗಿದೆ. ಇದನ್ನು ಶೀಘ್ರದಲ್ಲೇ *ಡಿಡಿ ಅರಾವಳಿ* ಎಂದು ಪರಿಷ್ಕರಿಸಲಾಗುವುದು. ಉದ್ದೇಶಿತ *ಡಿಡಿ ಅರಾವಳಿ* ಚಾನೆಲ್‍ನನ್ನು ಡಿಡಿಕೆ ಜೈಪುರದಿಂದ ಪ್ರಸಾರ ಮಾಡಲಾಗುತ್ತದೆ. ಇದು ೨೪ ಗಂಟೆಗಳ ಕಾಲ ಪ್ರಸಾರವಾಗುವ ಚಾನಲ್ ಆಗಿರುತ್ತದೆ ಮತ್ತು ಡಿಟಿಎಚ್ ಮತ್ತು ಕೇಬಲ್ ನೆಟ್‌ವರ್ಕ್‌ಗಳಲ್ಲಿ ಲಭ್ಯವಿರುತ್ತದೆ. 

## ಇತಿಹಾಸ
೧ ಆಗಸ್ಟ್ ೧೯೭೫ ರಂದು, ಮೊದಲ ದೂರದರ್ಶನ ಪ್ರಸಾರವನ್ನು ರಾಜಸ್ಥಾನದ ಜನರು ಕೋಟಾ, ಸವಾಯಿ ಮಾಧೋಪುರ್ ಮತ್ತು ಜೈಪುರ ಜಿಲ್ಲೆಗಳನ್ನು ಗುರಿಯಾಗಿಸಿಕೊಂಡು ಉಪಗ್ರಹ ಸೂಚನಾ ದೂರದರ್ಶನ ಪ್ರಯೋಗದ ಅಡಿಯಲ್ಲಿ ವೀಕ್ಷಿಸಿದರು.

ಜೈಪುರದಲ್ಲಿ ದೂರದರ್ಶನ ಕೇಂದ್ರವನ್ನು ೧ ಜೂನ್ ೧೯೮೭ ರಂದು ಝಲಾನಾ ದೂಂಗ್ರಿಯಲ್ಲಿ ಸ್ಥಾಪಿಸಲಾಯಿತು ಮತ್ತು ಪ್ರಸಾರವು ೬ ಜುಲೈ ೧೯೮೭ ರಂದು ಪ್ರಾರಂಭವಾಯಿತು. ಆರಂಭದಲ್ಲಿ ಈ ಕೇಂದ್ರವು ಕೇವಲ ೩೦ ನಿಮಿಷಗಳ ಕಾರ್ಯಕ್ರಮಗಳನ್ನು ತಯಾರಿಸಿತು ಮತ್ತು ಇದನ್ನು ಕ್ರಮೇಣ ಹೆಚ್ಚಿಸಲಾಯಿತು. ಪ್ರಸ್ತುತ ಕೇಂದ್ರವು ಪ್ರತಿದಿನ ಸುಮಾರು ನಾಲ್ಕು ಗಂಟೆಗಳ ಕಾರ್ಯಕ್ರಮಗಳನ್ನು ವೀಕ್ಷಿಸುವ ಅವಕಾಶ ನೀಡುತ್ತದೆ.

ಚಾನಲ್‍ನನ್ನು ಜನಸಂಖ್ಯೆಯ ಪ್ರಕಾರ ೭೯% ರಷ್ಟು ಜನರು ವೀಕ್ಷಿಸುತ್ತಾರೆ ಮತ್ತು ರಾಜಸ್ಥಾನದ ಪ್ರದೇಶದಿಂದ ೭೨% ಜನರು ವೀಕ್ಷಿಸುತ್ತಾರೆ.

## ಸಹ ನೋಡಿ
* ಡಿಡಿ ನ್ಯಾಷನಲ್ ಪ್ರಸಾರ ಮಾಡಿದ ಕಾರ್ಯಕ್ರಮಗಳ ಪಟ್ಟಿ
* ಆಲ್ ಇಂಡಿಯಾ ರೇಡಿಯೋ
* ಮಾಹಿತಿ ಮತ್ತು ಪ್ರಸಾರ ಸಚಿವಾಲಯ
* ಡಿಡಿ ಡೈರೆಕ್ಟ್ ಪ್ಲಸ್
* ದೇಶವಾರು ದಕ್ಷಿಣ ಏಷ್ಯಾದ ದೂರದರ್ಶನ ವಾಹಿನಿಗಳ ಪಟ್ಟಿ

## ಉಲ್ಲೇಖಗಳು
## ಬಾಹ್ಯ ಕೊಂಡಿಗಳು
* Doordarshan Official Internet site

ವರ್ಗ:ಕನ್ನಡ ವಿಕಿಪೀಡಿಯ ಗುಣಮಟ್ಟ ಸುಧಾರಣೆ
ವರ್ಗ:ಕಿರುತೆರೆ ವಾಹಿನಿಗಳು
ಜೆಟ್ ಲಿ

**ಜೆಟ್ ಲಿ** (ಹುಟ್ಟಿದ ದಿನಾಂಕ: ೨೬ ಏಪ್ರಿಲ್ ೧೯೬೩) ಎಂಬ ಹೆಸರಿನಿಂದ ಖ್ಯಾತವಾಗಿರುವ **ಲಿ ಲಿಯಾಂಜಿ** ಒಬ್ಬ ಚೀನೀ ಸಿನೆಮಾ ನಟ, ನಿರ್ಮಾಪಕ, ಮಾರ್ಶಲ್ ಕಲಾವಿದ ಮತ್ತು ನಿವೃತ್ತ 'ವುಶು' ಪಟು. ಅವರೊಬ್ಬರು ಸಿಂಗಾಪುರ ದೇಶದ ನಾಗರೀಕರರೂ ಆಗಿದ್ದಾರೆ. (Naturalization ಮೂಲಕ).

ವು ಬಿನ್ ಅವರ ಮೂರು ವರ್ಷಗಳ ಪರಿಶ್ರಮದ ತರಬೇತಿಯ ನಂತರ ಜೆಟ್ ಲಿ ಬೀಜಿಂಗ್ ವುಶು ತಂಡಕ್ಕಾಗಿ ರಾಷ್ಟ್ರೀಯ ಚಾಂಪಿಯನ್ ಶಿಪ್ ಪಡೆದರು. ೧೯ನೇ ವಯಸ್ಸಿನಲ್ಲಿ ವುಶು ಆಟದಿಂದ ನಿವೃತ್ತಿ ಪಡೆದು ಸಿನೆಮಾ ರಂಗ ಪ್ರವೇಶಿಸಿದರು. ಮೊದಲ ಸಿನೆಮಾ 'ಶಾವೊಲಿನ್ ಟೆಂಪಲ್' (೧೯೮೨ ಇಸವಿ).  ಝಾಂಗ್ ಯಿಮೋ ನಿರ್ದೇಶನದ ೨೦೦೧ ಹೀರೋ ಮತ್ತು ಒನ್ಸ್ ಅಪಾನ್ ಎ ಟೈಮ್ ಇನ್ ಚೀನಾ ಸರಣಿಯಲ್ಲಿ ವೊಂಗ್ ಫೇ-ಹುಂಗ್ ಎಂಬ ಹೆಸರಿನ ಜಾನಪದ ನಾಯಕನಾಗಿ  ಪ್ರಮುಖ ಪಾತ್ರದಲ್ಲಿ ನಟಿಸಿ ಪ್ರಸಿದ್ಧಿಯಾಗಿದ್ದಾರೆ. ಮಾರ್ಶಲ್ ಕಲೆಯನ್ನು ತೋರಿಸುವ ಹಲವಾರು ಚಿತ್ರಗಳಲ್ಲಿ ನಟಿಸಿದ್ದಾರೆ. 

'ಲಿ'ಯವರ ಮೊದಲ ಚೀನೀಯೇತರ ಸಿನೆಮಾ ೧೯೯೮ರಲ್ಲಿ ಬಿಡುಗಡೆಯಾದ ಲಿದಲ್ ವೆಪನ್ ೪. ಇದರಲ್ಲಿ ಖಳನಾಯಕನಾಗಿ ನಟಿಸಿದ್ದರು. ಮುಖ್ಯಪಾತ್ರದಲ್ಲಿ ನಟಿಸಿದ ಮೊದಲ ಹಾಲಿವುಡ್ ಚಿತ್ರ ರೋಮಿಯೋ ಮಸ್ಟ್ ಡೈ (೨೦೦೧ ಇಸವಿ, ಹಾನ್ ಸಿಂಗ್ ಪಾತ್ರ). ಅವರು ಅನೇಕ ಆಕ್ಷನ್ ಸಿನೆಮಾಗಳಲ್ಲಿ ನಟಿಸಿದ್ದಾರೆ. ಕಿಸ್ ಆಫ್ ದ ಡ್ರಾಗನ್ ಮತ್ತು ಅನ್ ಲೀಶ್‍ಡ್ ಎಂಬ ಫ್ರೆಂಚ್ ಸಿನೆಮಾಗಳಲ್ಲೂ ನಟಿಸಿದ್ದಾರೆ. ದ ಒನ್ (೨೦೦೧) ಸಿನೆಮಾದಲ್ಲಿ ಸಹನಟನಾಗಿ ಜಾಕಿ ಚಾನ್‌ ಜೊತೆ 'ದ ಫಾರ್‍ಬಿಡನ್ ಕಿಂಗ್‍ಡಂ' (೨೦೦೮), ಸಿಲ್ವಿಸ್ಟರ್ ಸ್ಟಲ್ಲೋನ್ ನ 'ಎಕ್ಸ್ ಪ್ಯಾಂಡೇಬಲ್' ಸರಣಿಯಲ್ಲಿ ಮತ್ತು 'ಮಮ್ಮಿ: ಟೂಂಬ್ ಆಫ್ ದ ಡ್ರಾಗನ್ ಎಂಪೆರರ್' (೨೦೦೮) ಸಿನೆಮಾದಲ್ಲಿ ಪ್ರಮುಖ ಖಳನಟನಾಗಿಯೂ ನಟಿಸಿದ್ದಾರೆ. 

## ಸಿನೆಮಾ ಜೀವನ
### ಜೆಟ್ ಲಿ ನಟಿಸಿದ ಸಿನೆಮಾಗಳು
### ಡಾಕ್ಯುಮೆಂಟರಿಗಳು
### ವಿಡಿಯೋ ಗೇಮ್
## ಉಲ್ಲೇಖಗಳು
## ಹೊರಸಂಪರ್ಕಗಳು
*ಜೆಟ್ ಲಿ ಅಧಿಕೃತ ಜಾಲತಾಣ 
*ಜೆಟ್ ಲಿ ಪುಟ, ಐ ಎಮ್ ಡಿ ಬಿ ತಾಣ

ವರ್ಗ:ಚಲನಚಿತ್ರ ನಟರು
ವರ್ಗ:ಹಾಲಿವುಡ್ ಚಲನಚಿತ್ರ ಕಲಾವಿದರು
ವರ್ಗ:ನಟರು
ಮೊರ್ಡೆಕೈ ಪಾಲ್ಡಿಯೆಲ್

**ಮೊರ್ಡೆಕೈ ಪಾಲ್ಡಿಯೆಲ್** (ಜನನ ಮಾರ್ಕಸ್ ವಾಜ್ಫೆಲ್ಡ್, ಮಾರ್ಚ್ ೧೦, ೧೯೩೭) ಇವರು ಸ್ಟರ್ನ್ ಕಾಲೇಜ್ (ಯೆಶಿವಾ ವಿಶ್ವವಿದ್ಯಾಲಯ) ಮತ್ತು ನ್ಯೂಯಾರ್ಕ್‌ನ ಕ್ವೀನ್ಸ್ ಕಾಲೇಜಿನಲ್ಲಿ ಉಪನ್ಯಾಸಕರಾಗಿದ್ದಾರೆ.

## ಆರಂಭಿಕ ಜೀವನ ಮತ್ತು ಶಿಕ್ಷಣ
ಪಾಲ್ಡಿಯೆಲ್‌ರವರು ಸ್ಜ್ಲೋಮೊ ವಾಜ್ಸ್‌ಫೆಲ್ಡ್‌ನ ಹಸಿಡಿಕ್ ಕುಟುಂಬದಲ್ಲಿ ಜನಿಸಿದರು. ಅವರು ಮೂಲತಃ ಕ್ರಾಕೋವ್ ಬಳಿಯ ಮೈಚೌವ್‌ನಿಂದ ವಜ್ರದ ವ್ಯಾಪಾರಿ ಮತ್ತು ಹಿಂಡೆ (ನೀ ಲ್ಯಾಬಿನ್) ಉಹ್ನೋವ್‌ನಿಂದ (ಈಗ ಉಕ್ರೇನ್) ವಿಶ್ವ ಸಮರ II ರ ಮೊದಲು ಅವರ ಐದು ಮಕ್ಕಳಲ್ಲಿ ಒಬ್ಬರಾಗಿದ್ದರು. ಕ್ಯಾಥೋಲಿಕ್ ಪಾದ್ರಿಯೊಬ್ಬರು ಅವರಿಗೆ ಗಡಿಯುದ್ದಕ್ಕೂ ಕಳ್ಳಸಾಗಣೆ ಮಾಡಲು ಸಾಧ್ಯವಾದ ಕಾರಣಕ್ಕೆ ಧನ್ಯವಾದ ಹೇಳಿದರು. ಕುಟುಂಬವು ೧೯೪೦ ರಲ್ಲಿ, ಅವರು ೩ ವರ್ಷದವರಾಗಿದ್ದಾಗ ನಾಜಿ ಆಕ್ರಮಿತ ಬೆಲ್ಜಿಯಂನಿಂದ ಫ್ರಾನ್ಸ್ ಮೂಲಕ ಸ್ವಿಟ್ಜರ್ಲೆಂಡ್‌ಗೆ ಪಲಾಯನ ಮಾಡಿದರು. ಯುದ್ಧದ ನಂತರ, ಕುಟುಂಬವು ನ್ಯೂಯಾರ್ಕ್‌ಗೆ ವಲಸೆ ಬಂದಿತು.

ಅವರು ಹೀಬ್ರೂ ವಿಶ್ವವಿದ್ಯಾಲಯದಿಂದ ಬ್ಯಾಚುಲರ್ ಆಫ್ ಆರ್ಟ್ಸ್ ಮತ್ತು ಫಿಲಡೆಲ್ಫಿಯಾದ ಟೆಂಪಲ್ ವಿಶ್ವವಿದ್ಯಾಲಯದಿಂದ ಧರ್ಮ ಮತ್ತು ಹತ್ಯಾಕಾಂಡ ಅಧ್ಯಯನಗಳಲ್ಲಿ ಮಾಸ್ಟರ್ ಆಫ್ ಆರ್ಟ್ಸ್ ಮತ್ತು ಪಿಎಚ್‌ಡಿ ಪಡೆದರು. ಪಾಲ್ಡಿಯೆಲ್‌ರವರು ಜೆರುಸಲೇಂನ ಯಾದ್ ವಾಶೆಮ್ನಲ್ಲಿರುವ ರಾಷ್ಟ್ರಗಳ ನಡುವೆ ನೀತಿವಂತರ ಇಲಾಖೆಯ ಮಾಜಿ ನಿರ್ದೇಶಕರಾಗಿದ್ದಾರೆ (೧೯೮೪-೨೦೦೭). ಕೆಟಿಎವಿ ಪಬ್ಲಿಷಿಂಗ್ ಹೌಸ್ ೧೯೯೩ ರಲ್ಲಿ, ಪ್ರಕಟಿಸಿದ ಹತ್ಯಾಕಾಂಡದ ಸಮಯದಲ್ಲಿ ಯಹೂದಿಗಳ ಪಥ ಸೇರಿದಂತೆ ಈ ವಿಷಯಕ್ಕೆ ಮೀಸಲಾಗಿರುವ ಹಲವಾರು ಪುಸ್ತಕಗಳನ್ನು ಅವರು ಬರೆದಿದ್ದಾರೆ. 

## ವೈಯಕ್ತಿಕ ಜೀವನ
ಪಾಲ್ಡಿಯೆಲ್‌ರವರು ೧೯೬೬ ರಲ್ಲಿ, ಇಸ್ರೇಲ್‌ನಲ್ಲಿ ರಾಚೆಲ್ ಮಿಜ್ರಾಹಿ ಅವರನ್ನು ವಿವಾಹವಾದರು. ಈ ದಂಪತಿಗೆ ಮೂವರು ಮಕ್ಕಳಿದ್ದಾರೆ. ಮಗ ಎಲಿ ಮತ್ತು ಪುತ್ರಿಯರಾದ ಸಿಗಲಿಟ್ "ಸಿಗ್ಗಿ" ಮತ್ತು ಐರಿಸ್.

ಅವರ ಹಿರಿಯ ಮಗಳು ಸಿಗ್ಗಿ ಫ್ಲಿಕರ್ ಸಂಬಂಧ ತಜ್ಞ ಮತ್ತು ದೂರದರ್ಶನ ವ್ಯಕ್ತಿತ್ವ ಹೊಂದಿದ್ದು, ೨೦೧೬ ರಿಂದ ೨೦೧೮ ರವರೆಗೆ ಬ್ರಾವೋ ರಿಯಾಲಿಟಿ ಟೆಲಿವಿಷನ್ ಸರಣಿ *ದಿ ರಿಯಲ್ ಹೌಸ್ ವೈವ್ಸ್ ಆಫ್ ನ್ಯೂಜೆರ್ಸಿಯಲ್ಲಿ* ಕಾಣಿಸಿಕೊಂಡರು.

## ಪ್ರಕಟಣೆಗಳು
* ಮೊರ್ಡೆಕೈ ಪಾಲ್ಡಿಯೆಲ್ (೧೯೮೨), ''ಸೆಕ್ಯುಲರ್ ಡ್ಯುಯಲಿಸಂ: ದಿ 'ರೆಲಿಜಿಯಸ್' ನೇಚರ್ ಆಫ್ ಹಿಟ್ಲರ್ಸ್ ಆಂಟಿಸೆಮಿಟಿಸಂ*, ಟೆಂಪಲ್ ಯೂನಿವರ್ಸಿಟಿ
* ಮೊರ್ಡೆಕೈ ಪಾಲ್ಡಿಯೆಲ್ (೧೯೯೨), כל המקיים נפש אחת: חסידי אומות העולם וייחות ಮಿಚಿಗನ್ ಯೂನಿವರ್ಸಿಟಿ
* ಮೊರ್ಡೆಕೈ ಪಾಲ್ಡಿಯೆಲ್ (೧೯೯೩), *ದಿ ಪಾಥ್ ಆಫ್ ದಿ ರೈಟಿಸ್: ಜೆಂಟೈಲ್ ರೆಸ್ಕ್ಯೂವರ್ಸ್ ಆಫ್ ಜೆವ್ಸ್*..., ಐಎಸ್‌ಬಿಎನ್ ೦೮೮೧೨೫೩೭೬೬
* ಮೊರ್ಡೆಕೈ ಪಾಲ್ಡಿಯೆಲ್ (೧೯೯೬), *ಶೆಲ್ಟರಿಂಗ್ ದಿ ಜೆವ್ಸ್: ಸ್ಟೋರೀಸ್ ಆಫ್ ಹೊಲೋಕಾಸ್ಟ್ ರೆಸ್ಕ್ಯೂಸ್*, ಐಎಸ್‌ಬಿಎನ್ ೦೮೦೦೬೨೮೯೭೭
* ಮೊರ್ಡೆಕೈ ಪಾಲ್ಡಿಯೆಲ್ (೨೦೦೬), *ಚರ್ಚಸ್ ಆಂಡ್ ದಿ ಹೊಲೋಕಾಸ್ಟ್: ಅನ್‌ಹೊಲಿ ಟೀಚಿಂಗ್*.., ಐಎಸ್‌ಬಿಎನ್ ೦೮೮೧೨೫೯೦೮ಎಕ್ಸ್
* ಮೊರ್ಡೆಕೈ ಪಾಲ್ಡಿಯೆಲ್ (೨೦೦೭), *ಡಿಪ್ಲೊಮಾಟ್ ಹೀರೋಸ್ ಆಫ್ ದಿ ಹೊಲೋಕಾಸ್ಟ್*, ಐಎಸ್‌ಬಿಎನ್ ೦೮೮೧೨೫೯೦೯೮
* ಮೊರ್ಡೆಕೈ ಪಾಲ್ಡಿಯೆಲ್ (೨೦೦೭), *ದಿ ರೈಟಸ್ ಅಮಂಗ್ ದಿ ನೇಷನ್ಸ್*, ಐಎಸ್‌ಬಿಎನ್ ೦೬೬೧೧೫೧೧೨೨
* ಮೊರ್ಡೆಕೈ ಪಾಲ್ಡಿಯೆಲ್ (೨೦೧೧), *ಸೇವಿಂಗ್ ದಿ ಜೆವ್ಸ್: ಮೆನ್ ಆಂಡ್ ವುಮೆನ್ ಹು ಡೆಫೈಡ್ ದಿ ಫೈನಲ್ ಸೊಲ್ಯುಷನ್*, ಐಎಸ್‌ಬಿಎನ್ ೧೫೮೯೭೯೭೩೪೫
* ಮೊರ್ಡೆಕೈ ಪಾಲ್ಡಿಯೆಲ್ (೨೦೧೭), *ಸೇವಿಂಗ್ ಒನ್ಸ್ ಓನ್: ಜೆವಿಶ್ ರೆಸ್ಕ್ಯೂಸ್ ಡ್ಯುರಿಂಗ್ ದಿ ಹೊಲೋಕಾಸ್ಟ್'', ಐಎಸ್‌ಬಿಎನ್ ೦೮೨೭೬೧೨೯೭೪

## ಉಲ್ಲೇಖಗಳು
ವರ್ಗ:ಕನ್ನಡ ವಿಕಿಪೀಡಿಯ ಗುಣಮಟ್ಟ ಸುಧಾರಣೆ
ಇಬ್ಬಡ್ಲ

**ಇಬ್ಬಡ್ಲ** ಒಂದು ಹಣ್ಣು, ತರಕಾರಿ ಬೆಳೆ. ಕನ್ನಡದಲ್ಲಿ ಅದಕ್ಕಿರುವ ಇತರ ಹೆಸರುಗಳು ಇಬ್ಬಟ್ಟಲು, ಬನಸ್ಪತ್ರೆ, ಕ್ಯಾಕ್ರಿಕೆ, ಚಿಬ್ಬಳ್ಳು. ಇತರ ಕೆಲವು ಭಾಷೆಯಲ್ಲಿನ ಹೆಸರುಗಳು ಇಂಗ್ಲೀಶ್ –ಸ್ನ್ಯಾಪ್ ಮೆಲನ್, ಮಲೆಯಾಳ- ಕಕ್ಕರಿ ಮತ್ತು ಪೊಟ್ಟು ವೆಳ್ಳರಿ, ಹಿಂದಿ – ಫೂಟ್, ಕಾಕರಿ. ಇದನ್ನು ಉತ್ತರ ಭಾರತದಲ್ಲಿ ಹೆಚ್ಚಾಗಿ ಬೆಳೆಯಲಾಗುತ್ತದೆ. ಕುಕುರ್ಬಿಟೇಸಿಯೆ ಕುಂಟುಂಬಕ್ಕೆ ಸೇರಿದ ಹಲವು ತರಕಾರಿ, ಹಣ್ಣುಗಳ ಸಾಲಿಗೆ ಸೇರುವ ಇದು ಕರಬೂಜದ ಪ್ರಭೇದಕ್ಕೆ ಸೇರಿದೆ. ಹಣ್ಣು ಮಾಗಿರದಾಗ ತರಕಾಯಿಯಾಗಿಯೂ, ಮಾಗಿದ ನಂತರ ಹಣ್ಣಾಗಿಯೂ ಬಳಸಲಾಗುತ್ತದೆ. ಹಣ್ಣು ಉರುಳೆಯ (ಸಿಲಿಂಡರು) ಆಕಾರದಲ್ಲಿರುತ್ತದೆ ಮತ್ತು ಮಾಗಿದಾಗ ಒಡೆಯುತ್ತದೆ.  
## ವೈಜ್ಞಾನಿಕ ಹೆಸರು
ಇಬ್ಬಡ್ಲ ಹಲವು ಉಪಯುಕ್ತ ಸಸ್ಯಗಳು ಇರುವ ಕುಕುರ್ಬಿಟೇಸಿಯೆ ಕುಟುಂಬಕ್ಕೆ ಸೇರಿದೆ. ಇದೇ ಕುಟುಂಬಕ್ಕೆ ಸೇರಿದ ಕುಂಬಳಕಾಯಿ, ಕರಬೂಜ, ಕಲ್ಲಂಗಡಿ, ಸೌತೆಕಾಯಿ, ಬೂದುಗುಂಬಳ, ಸೋರೆಕಾಯಿ, ಪಡವಲಕಾಯಿ, ಹಾಗಲಕಾಯಿ, ಹೀರೇಕಾಯಿ, ತುಪ್ಪದ ಹೀರೆಕಾಯಿ, ತೊಂಡೆಕಾಯಿ ಮತ್ತು ಕಾಡುಪಡುವಲ ಆಹಾರಗಳಾಗಿ ಬಳಕೆಯಲ್ಲಿವೆ. ಇದರ ವೈಜ್ಞಾನಿಕ ಹೆಸರನ್ನು ಭಾರತದಲ್ಲಿ ಹೆಚ್ಚಾಗಿ *ಕುಕುಮಿಸ್ ಮೆಲೊ*' ತಳಿ *ಮೊಮರ್ಡಿಕ* ಎಂದು ಬಳಸಲಾಗುತ್ತದೆ.  ಕೆಲವೊಮ್ಮೆ *ಕುಕುಮಿಸ್ ಮೊಲೊ* ಉಪಪ್ರಭೇದ *ಮೆಲೊ* ತಳಿ *ವೊಮರ್ಡಿಕ* ಎಂದು ಸಹ ಬಳಕೆ ಇದೆ. ಮೇಲೆ ಕೊಡಲಾದ ವೈಜ್ಞಾನಿಕ ಹೆಸರು  (ಬಾಕ್ಸ್‌ನಲ್ಲಿ) *ಕು. ಮೆಲೊ ಅಗ್ರೆಸ್ಟಿಸ್* ತಳಿ *ಮೊಮರ್ಡಿಕ* ಮತ್ತು ಇದನ್ನು ಇಪ್ಲೋರಆಫ್ಇಂಡಿಯ ಹಾಗೂ ಅಮೆರಿಕ ಸಂಯುಕ್ತ ಸಂಸ್ಥಾನದ ಜರ್ಮ್‌ಪ್ಲಾಸಂನಲ್ಲಿಯೂ ಬಳಸಲಾಗುತ್ತಿದೆ. ಕೇರಳದಲ್ಲಿ ಇದನ್ನು ಗದ್ದೆಗಳಲ್ಲಿ ಬತ್ತ ಕಟಾವಿನ ನಂತರ ಬಿತ್ತಲಾಗುತ್ತದೆ ಸಾಮಾನ್ಯವಾಗಿ ಡಿಸೆಂಬರ್‌ನಿಂದ ಮತ್ತು ಮೇವರೆಗೂ ಸೀಸನ್. ಕರ್ನಾಟಕದಲ್ಲಿ ವಿವಿಧ ಪರಿಸ್ಥಿತಿಗಳಲ್ಲಿ ಬೆಳಯಲು ಪ್ರಯತ್ನಿಸಲಾಗುತ್ತಿದ್ದು ಇತ್ತೀಚಿನ ಇಂತಹ ಪ್ರಯತ್ನ "ನಿಖರ ಕೃಷಿ" (ಪ್ರೆಸಿಶನ್ ಫ್ರಾರ್ಮಿಂಗ್) ಮೂಲಕ ಬೆಳೆಯುವುದು. ಇದರಲ್ಲಿ ಪ್ಲಾಸ್ಟಿಕ್ ಮುಚ್ಚಿಗೆ (ಮಲ್ಚ್), ಹನಿ ನೀರಾವರಿ, ಗೊಬ್ಬರಗಳು ಮತ್ತು ಪೋಷಕಾಂಶಕಗಳನ್ನು ಬಳಸಲಾಗುತ್ತಿದೆ. ಇಲ್ಲಿಯ ಬಿತ್ತನೆಯ ಕಾಲಮಾನ ಅಕ್ಟೋಬರ್‌ನಿಂದ ಮಾರ್ಚ್‌ವರೆಗೆ ಎಂದು ವರದಿಯಾಗಿದೆ. 
ಉತ್ತರ ಭಾರತದಲ್ಲಿ ಇದನ್ನು ಕಾಯಿಯಾಗಿದ್ದಾಗ ತರಕಾರಿಯಾಗಿಯೂ (ಹಸಿ ಹಾಗೂ ಬೇಯಿಸಿದ ರೂಪದಲ್ಲಿ) ಮತ್ತು ಮಾಗಿದಾಗ ಹಣ್ಣಾಗಿಯೂ ಬಳಸಲಾಗುತ್ತದೆ. ಕರ್ನಾಟಕ ಮತ್ತು ಕೇರಳಗಳಲ್ಲಿ ಇದನ್ನು ಹಣ್ಣಿನ ರೂಪದಲ್ಲಿ, ಹಣ್ಣಿನ ರಸವಾಗಿಯೂ ಬಳಸಲಾಗುತ್ತದೆ. ಹಣ್ಣುಗಳು ಕರಬೂಜಕ್ಕೆ ಹೋಲಿಸಿದಲ್ಲಿ ಕಡಿಮೆ ಸಿಹಿ ಇರುತ್ತವೆ. ಕೋಣೆಯ ತಾಪಮಾನದಲ್ಲಿ ಹಣ್ಣುಗಳನ್ನು 2 ರಿಂದ 4 ದಿವಸಗಳವರೆಗೆ ಮಾತ್ರ ಇರಿಸ ಬಹುದು. ಶೈತಾಗಾರದಲ್ಲಿ 2 ರಿಂದ 4 ಡಿಗ್ರಿ ಸೆ. ನಲ್ಲಿ ಮತ್ತು 85-90ಶೇ ಆರ್‌ಹೆಚ್‌ನಲ್ಲಿ 2 ರಿಂದ 3 ವಾರಗಳವರೆಗೂ ಇರಿಸಬಹುದು. ಹಣ್ಣುಗಳನ್ನು ಯುರೋಪ್ ಮತ್ತು ಅಮೆರಿಕ ಸಂಯುಕ್ತ ಸಂಸ್ಥಾನದಲ್ಲಿ ಐಸ್‌ಕ್ರೀಮ್ ತಯಾರಿಕೆಯಲ್ಲಿ ಬಳಸಲಾಗುತ್ತದೆ. 

## ಉಲ್ಲೇಖಗಳು
ವರ್ಗ:ಸಸ್ಯಗಳು
ವರ್ಗ:ಹಣ್ಣುಗಳು
ಅಂಗಣ

thumb
**ಅಂಗಣ**ವು ಒಂದು ಕಟ್ಟಡಅಥವಾ ಕಟ್ಟಡಗಳ ಗುಂಪಿಗೆ ಅತ್ಯಂತ ನಿಕಟವಾಗಿ ಅಕ್ಕಪಕ್ಕವಿರುವ ಜಮೀನು ಪ್ರದೇಶ. ಅದು ಆವೃತವಾಗಿರಬಹುದು ಅಥವಾ ತೆರೆದುಕೊಂಡಿರಬಹುದು.

ಬೇಸಾಯ ಜೀವನದ ಒಂದು ಪ್ರಮುಖ ಭಾಗವಾಗಿರುವ ಪ್ರದೇಶಗಳಲ್ಲಿ, ಅಂಗಣವು ಕೃಷಿ ಪ್ರಾಣಿಗಳಿಗೆ ಅಥವಾ ಇತರ ಕೃಷಿ ಉದ್ದೇಶಕ್ಕಾಗಿ ಆವೃತಗೊಂಡ ಭೂಮಿಯ ತುಂಡು ಸಹ ಆಗಿದೆ.

ಉತ್ತರ ಅಮೇರಿಕಾ ಮತ್ತು ಆಸ್ಟ್ರಲೇಷ್ಯಾದಲ್ಲಿ ಇಂದು, ಅಂಗಣವು ಒಂದು ಮನೆ ಅಥವಾ ಇತರ ವಾಸಕ್ಕಾಗಿ ಬಳಸುವ ರಚನೆಯಯನ್ನು ಸುತ್ತುವರಿದ ಅಥವಾ ಅದಕ್ಕೆ ಸಂಬಂಧಿಸಿದ ಒಂದು ಆಸ್ತಿಯ ಯಾವುದೇ ಭಾಗವಾಗಿರಬಹುದು, ಸಾಮಾನ್ಯವಾಗಿ (ಆದರೆ ಅಗತ್ಯವಾಗಿ ಅಲ್ಲ) ತೋಟದಿಂದ ಪ್ರತ್ಯೇಕವಾದದ್ದು. ಅಂಗಣವು ಸಾಮಾನ್ಯವಾಗಿ ಬಹುತೇಕವಾಗಿ ಹುಲ್ಲುಗಾವಲು ಅಥವಾ ಆಟದ ಪ್ರದೇಶವನ್ನು ಹೊಂದಿರುತ್ತದೆ. ಮನೆಯ ಹಿಂದಿನ ಪ್ರದೇಶವನ್ನು ಹಿತ್ತಿಲು ಎಂದು ಕರೆಯಲಾಗುತ್ತದೆ. ಹಿತ್ತಿಲುಗಳು ಸಾಮಾನ್ಯವಾಗಿ ಹೆಚ್ಚು ಖಾಸಗಿಯಾಗಿರುತ್ತವೆ ಮತ್ತು ಹಾಗಾಗಿ ಮನೊರಂಜನೆಗಾಗಿ ಹೆಚ್ಚು ಸಾಮಾನ್ಯ ಸ್ಥಳಗಳಾಗಿರುತ್ತವೆ. ಅಂಗಣದ ಗಾತ್ರ ಜನಸಂಖ್ಯಾ ಸಾಂದ್ರತೆಯೊಂದಿಗೆ ಬದಲಾಗುತ್ತದೆ. ನಗರ ಕೇಂದ್ರಗಳಲ್ಲಿ, ಅನೇಕ ಮನೆಗಳು ಬಹಳ ಚಿಕ್ಕ ಅಂಗಣಗಳನ್ನು ಹೊಂದಿರುತ್ತವೆ ಅಥವಾ ಅಂಗಣಗಳನ್ನೇ ಹೊಂದಿರುವುದಿಲ್ಲ.
## ಉಲ್ಲೇಖಗಳು
ವರ್ಗ:ತೋಟದ ಬಗೆಗಳು
ಸೋನಾಮುಖಿ

thumb

## ಸೋನಾಮುಖಿ
ಸಂ: ಮಾರ್ಕಂಡಿಕ

ಹಿಂ: ಸನಾಕಪತ್ತ

ಮ: ಶೋನಾಮುಖಿ

ಗು: ಸೆನಮಕ್ಕಿ

ತೆ: ನೆಲಪೊನ್ನ

ತ: ನಿಲಾದರಾಯ್
                    
## ವರ್ಣನೆ
ನೆಲದ ಮೇಲೆ ಹರಡುವ, ಎಲೆಗಳು ಹಸಿರು, ಹೂವು ಹಳದಿ, ಕಾಯಿ ಚಪ್ಪಟೆಯಾಗಿದ್ದು ತುದಿಯಲ್ಲಿ ಬಾಗಿರುವುದು. ಕಾಂಡದಿಂದ ಸಂಯುಕ್ತ ಪತ್ರದ ತೊಟ್ಟಿನ ಕೆಳಗಡೆ ಟೊಪ್ಪಿಯಂತೆ ತೆಳುವಾದ ಎಲೆಯಿರುತ್ತದೆ. ಹೂವಿನಲ್ಲಿ ಸಾಮಾನ್ಯವಾಗಿ ಐದು ದಳಗಳಿರುತ್ತವೆ. ಮತ್ತು ಹೊಳೆಯುವ ಹಳದಿ ಬಣ್ಣ ಹೊಂದಿರುತ್ತದೆ. ಅಕ್ಟೋಬರ್, ಡಿಸೆಂಬರ್ ತಿಂಗಳಲ್ಲಿ ಹೂ ಕಾಯಿ ಬಿಡುತ್ತದೆ.

## ಸರಳ ಚಿಕಿತ್ಸೆಗಳು
## ಮಲಬದ್ಧತೆಯಲ್ಲಿ
ಸೋನಾಮುಖಿ ೨ ಗ್ರಾಂ, ಸೋಂಪು ಮತ್ತು ಗುಲಾಬಿ ಹೂವಿನ ದಳ ಎರಡು ಸೇರಿ ೫ ಗ್ರಾಂ, ಒಣಗಿದ ದ್ರಾಕ್ಷಿ ೨ ಗ್ರಾಂ ಮತ್ತು ಅಂಜೂರದ ಹಣ್ಣು ೨೦ ಗ್ರಾಂ ಇವೆಲ್ಲವನ್ನು ಸೇರಿಸಿ ಕಲ್ಪತ್ತಿನಲ್ಲಿ ಹಾಕಿ ನುಣ್ಣಗೆ ಅರೆಯುವುದು ಹೀಗೆ ಅರೆದ ಕಲ್ಕವನ್ನು ನೀರಿಗೆ ಹಾಕಿ, ಅಷ್ಟಾಂಶ ಕಷಾಯ ಮಾಡಿ, ತಣ್ಣಗಾದ ಮೇಲೆ ಶೋಧಿಸುವುದು. ರಾತ್ರಿ ವೇಳೆ ನಾಲ್ಕು ಟೀ ಚಮಚ ಸೇವಿಸುದು. ಬೆಳಗ್ಗೆ ಒಂದೆರಡು ಬೇದಿ ಆಗಿ, ಮಲಬದ್ಧತೆ ಮತ್ತು ನೆಗಡಿ ಪರಿಹಾರವಾಗುವುದು.

## ಜ್ವರದಲ್ಲಿ ಹೆಚ್ಚಾಗಿ ಬರುವ ಬೆವರನ್ನು ತಡೆಯಲು
ಅರ್ಧ ಟೀ ಚಮಚ ಸೋನಾಮುಖಿ ಚೂರ್ಣವನ್ನು ಮಜ್ಜಿಗೆಯಲ್ಲಿ ಕದಡಿ ಕುಡಿಸುವುದು. ಅಲ್ಪ ಪ್ರಮಾಣ ಒಳ್ಳೆಯದು. ದಿವಸಕ್ಕೆ ಒಂದೇ ವೇಳೆ ವೈದ್ಯರ ಸಲಹೆ ಮೇರೆಗೆ ಉಪಚಾರ ನೀಡುವುದು.
## ಜ್ವರ ಹೆಚ್ಚಾಗಿ ನಾಲಿಗೆಯ ಮೇಲೆ ಮೊಳೆಗಳಾದರೆ 
ಒಂದೆರಡು ಚಿಟಿಕೆ ಸೋನಾಮುಖಿಯ ನಯವಾದ ಚೂರ್ಣವನ್ನು ಜೇನಿನಲ್ಲಿ ಕಲಸಿ ನಾಲಿಗೆಯ ಮೇಲೆ ಸವರುವುದು.
## ಜ್ವರದಲ್ಲಿ
ಸೋನಾಮುಖಿ, ಅಳಲೆಕಾಯಿ ಮತ್ತು ಶುಂಠಿ, ತಲಾ ೫-೫ಗ್ರಾಂ ತೆಗೆದುಕೊಂಡು, ಚೆನ್ನಾಗಿ ಜಜ್ಜಿ, ನೀರಿಗೆ ಹಾಕಿ ಕಾಯಿಸಿ, ಕಷಾಯ ಮಾಡುವುದು. ನಾಲ್ಕು ಟೀ ಚಮಚ ಕಷಾಯಕ್ಕೆ ಕೆಂಪು ಕಲ್ಲು ಸಕ್ಕರೆ ಪುಡಿ ಸೇರಿಸಿ ಸೇವಿಸುವುದು. ದಿವಸಕ್ಕೆ ಒಂದೇ ವೇಳೆ
## ಸ್ತನದ ಹುಣ್ಣು ಮತ್ತು ಗಡ್ಡೆಗಳಿಗೆ
## ಧಾತುಪುಷ್ಟಿ ಮತ್ತು ನಪುಂಕತ್ವ ಪರಿಹಾರಕ್ಕಾಗಿ
ಸೋನಾಮುಖಿ ಆಡುಸೋಗೆ ಎಲೆ, ಮುತ್ತಗದ ಬೇರು ಕರೀ ಲಕ್ಕಿ ಬೇರು ಗುಳ್ಳದ ಬೇರು , ಭೃಂಗರಾಜನ ಎಲೆ, ಇವೆಲ್ಲವನ್ನು ಸಮತೂಕ ಸೇರಿಸಿ ನುಣ್ಣಗೆ  ಕುಟ್ಟಿ ಚೂರ್ಣ ಮಾಡುವುದು. ವೇಳೆಗೆ ೨ ಗ್ರಾಂ ಚೂರ್ಣವನ್ನು ಜೇನುತುಪ್ಪದಲ್ಲಿ ಕಲಸಿ ಸೇವಿಸುವುದು.
## ಚರ್ಮವ್ಯಾಧಿಯಲ್ಲಿ
ಸೋನಾಮುಖಿಯ ಬೀಜ ಮತ್ತು ಕ್ಕೆ ಕಾಯಿ ಗಿಡದ ತಿರುಳನ್ನು ನಯವಾಗಿ ಅರೆದು, ಮೊಸರಿನಲ್ಲಿ ಕಲಸಿ ಲೇಪಿಸುವುದು.
## ಮಲಬದ್ಧತೆ
ಬೀಜ ತೆಗೆದ ಖರ್ಜೂರ, ಒಣ ದ್ರಾಕ್ಷಿ, ಅತಿಮಧುರ, ಸೋನಾಮುಖಿ, ತಲಾ ೨ ೧/೨ಗ್ರಾಂ ಸೇರಿಸಿ, ಚೆನ್ನಾಗಿ ಕುಟ್ಟಿ, ೨೦೦ಮಿ.ಲೀ ನೀರಿಗೆ ಹಾಕಿ, ಕಾಯಿಸಿ. ಚತುಷ್ಟಾಂಶ ಕಷಾಯ ಮಾಡಿ ತಣ್ಣಗಾದ ಮೇಲೆ ಶೋಧಿಸಿ, ರಾತ್ರಿ ಸೇವಿಸುವುದು.
## ಗುಲ್ಮದ ಗಡ್ಡೆಯಲ್ಲಿ
೫ ಗ್ರಾಂ ಸೋನಾಮುಖಿಯ ನಯವಾದ ಚೂರ್ಣ ಮತ್ತು ೫ ಗ್ರಾಂ ಸೈಂಧವ ಲವಣದ ಪುಡಿಯನ್ನು ಚೆನ್ನಾಗಿ ಮಿಶ್ರ ಮಾಡುವುದು. ಇದರಲ್ಲಿ ೧/೨ ಟೀ ಚಮಚ ಚೂರ್ಣವನ್ನು ಸೇವಿಸಿ, ಮೇಲೆ ನೀರು ಕುಡಿಯುವುದು.ನೆಲಾವರಿಕೆಯ ಅರ್ಕ ಸೇವಿಸುವುದರಿಂದಲೂ ಸಹಾ ಗುಲ್ಮದ ಗಡ್ಡೆ ಮಹೋದರ ಬಾಯಲ್ಲಿ ದುರ್ಗಂದ ಸಹ ವಾಸಿಯಾಗುವುದು. 
## ರಾಸಯನಿಕ ವಿಭಜನೆ
ಕೆಥಾರ್‍ಟಿನ್ ಮತ್ತು ಎಲೋಡಿನ್,ಆಮ್ಲಗಳಿರುವುವು ಮತ್ತು "ಸೆನ್ನಾಪಿಕ್ರಿ" ಸಕ್ಕರೆಯಿರುವುದು. ಎಲೆಗಳ ಚೂರ್ಣದ ಪ್ರಮಾಣ ೨೫೦ ರಿಂದ  ೫00 ಮಿ. ಗ್ರಾಂ.ಗೆ ಮೀರಬಾರದು
## ಎಚ್ಚರಿಕೆ
ಹೆಚ್ಚಿನ ಪ್ರಮಾಣದಲ್ಲಿ ಸೇವಿಸಿದರೆ, ಹೊಟ್ಟೆಯಲ್ಲಿ ನುಲಿಯುವ ನೋವು( ಹೊಸೆಯುವ)  ಬಾಯಾರಿಕೆ ಮತ್ತು ವಾಂತಿ ಸಹ ಆಗಬಹುದು. ಆದುದರಿಂದ ಈ ಉಪದ್ರವಗಳಿಂದ ರಕ್ಷಣೆ ಪಡೆಯಲು, ನೆಲಾವರಿಕೆಯೊಂದಿಗೆ ಸಕ್ಕರೆ, ಶುಂಠಿ, ಸೈಂಧವ ಲವಣ ಸೇವಿಸಿಬೇಕು.
## ಉಲ್ಲೇಖ
ಪುಸ್ತಕದ ಹೆಸರು: ಬಾಬಾ ಬುಡನ್ ಗಿರಿ ಮತ್ತು ಸಿದ್ದರ ಬೆಟ್ಟದ ಅಪೂವ‍ ಗಿಡಮೂಲಿಕೆಗಳು ಹಾಗೂ ಸರಳ ಚಿಕಿತ್ಸೆಗಳು

ಸಂಪಾದಕರು: ವೈದ್ಯ ಎ. ಆರ್. ಎಂ. ಸಾಹೇಬ್

ಪ್ರಕಾಶಕರು: ಮಠಾಧೀಶರು, ಸದ್ಗುರು ದಾದಾ ಹಯಾತ್ ಮೀರ್ ಖಲಂದರ್ ಪೀಠ, ಬಾಬಾಬುಡನ್ ಗಿರಿ, ಚಿಕ್ಕಮಗಳೂರು

ವರ್ಗ:ಎಸ್.ಡಿ.ಎಂ. ಉಜಿರೆ ವಿದ್ಯಾರ್ಥಿಗಳು ಸಂಪಾದಿಸಿದ ಲೇಖನಗಳು
ವರ್ಗ:ಔಷಧೀಯ ಸಸ್ಯಗಳು
ಇಕೆಬಾನ

**ಇಕೆಬಾನ** ((生け花?, "arranging flowers") ಎನ್ನುವುದು ಹೂವುಗಳನ್ನು ಜೋಡಿಸಿ ವಿನ್ಯಾಸಗೊಳಿಸುವ ಒಂದು ಜಪಾನಿ ಕಲೆ. ಇದಕ್ಕೆ ಕಡೊ (華道?, the "way of flowers") ಎಂದೂ ಹೇಳುತ್ತಾರೆ.  ಈ ಕಲೆಯು ಪ್ರಾರಂಭ ೭ನೇ ಶತಮಾನದಲ್ಲಿಯೇ ಆಯಿತು. ಇದು ಬೌದ್ಧ ಗುರುಗಳ ಪ್ರಭಾವದಿಂದ ೧೬ನೆಯ ಶತಮಾನದಲ್ಲಿ ಪರಾಕಾಷ್ಠೆ ತಲುಪಿತು. ನೂರಾರು ವರ್ಷಗಳಿಂದ ಈ ಕಲೆಯು ಬೆಳೆದು ಬಂದಿದ್ದು ಜಪಾನ್ ಮತ್ತು ವಿಶ್ವದ ಹಲವು ಕಡೆಗಲಲ್ಲಿ ಸಾವಿರಕ್ಕೂ ಹೆಚ್ಚು ಇಕೆಬಾನ ಶಾಲೆಗಳಿವೆ. ಅವುಗಳಲ್ಲಿ ಪ್ರಸಿದ್ಧವಾದುವೆಂದರೆ ಇಕೆನೊಬೊ, ಒಹರ-ರ್ಯು ಮತ್ತು ಸೊಗೆಟ್ಸು-ರ್ಯು.

## ಪದೋತ್ಪತ್ತಿ
'ಇಕೆರು'(生ける?) ಮತ್ತು 'ಹಾನ'(花?) ಎಂಬ ಜಪಾನಿ ಪದಗಳಿಂದ 'ಇಕೆಬಾನ' ಹುಟ್ಟಿದೆ. ಅದರಲ್ಲಿ 'ಇಕೆರು' ಎಂದರೆ 'ಜೀವಂತವಾಗಿಡು', 'ಜೋಡಿಸು', 'ಜೀವನ' ಎಂದರ್ಥ ಮತ್ತು 'ಹಾನ' ಅಂದರೆ ಹೂವು. ಇಕೆಬಾನದ ಭಾವಾರ್ಥ ಹೂವುಗಳಿಗೆ ಜೀವ ಕೊಡುವುದು ಅಥವಾ ಹೂವುಗಳ ಜೋಡಣೆ ಎಂದು ಆಗುತ್ತದೆ.

## ವಿಧಾನ
ಇಕೆಬಾನ ಎನ್ನುವುದು ಕೇವಲ ಹೂವುಗಳನ್ನು ಹೂದಾನಿಯಲ್ಲಿ ಹಾಕಿಡುವುದಕ್ಕಿಂತ ಹೆಚ್ಚಾಗಿ, ನಿಸರ್ಗ ಮತ್ತು ಮಾನವೀಯತೆಯನ್ನು ಒಟ್ಟುಸೇರಿಸುವ ಒಂದು ಶಿಸ್ತಿನ ಕಲೆ ಎಂದು ಹೇಳಲಾಗುತ್ತದೆ. ಈ ಕಲೆಯು ಕೇವಲ ವಿವಿಧಬಣ್ಣಗಳ ಹೂವುಗಳ ಜೋಡಣೆಯಾಗಿರದೇ ಗಿಡಗಳ ಇತರ ಭಾಗಗಳಾದ ಕಾಂಡ, ಎಲೆಗಳನ್ನೂ ಒಳಗೊಂಡಿದ್ದು ಆಕಾರ, ಸಾಲು ಮತ್ತು ಸ್ವರೂಪಗಳ ವಿನ್ಯಾಸಕ್ಕೂ ಒತ್ತುಕೊಡುತ್ತದೆ. 

## ಇತಿಹಾಸ
ಇತ್ತೀಚಿನ ಇತಿಹಾಸ ಸಂಶೋಧನಾ ವರದಿಗಳ ಪ್ರಕಾರ 'ತತೆಬಾನ'(ನಿಂತಿರುವ ಹೂವುಗಳು) ಕಲೆಯು ಬೌದ್ಧ ಮತ್ತು ಶಿಂಟೋ ನಂಬಿಕೆಗಳ ಮಿಳಿತವಾಗಿದೆ. ಇದು ಈ ಇಕೆಬಾನ ಕಲೆಗೆ ಮೂಲವಾಗಿರಬಹುದೆಂದು ಹೇಳಲಾಗಿದೆ. ಹಳೆಯಕಾಲದಲ್ಲಿ ಬುದ್ಧ ಆರಾಧನೆಯ ಸಮಯದಲ್ಲಿ ಪೂಜಾ ವೇದಿಕೆಯ ಮೇಲೆ ಹೂವುಗಳನ್ನಿಡುವುದು ಸಂಪ್ರದಾಯವಾಗಿತ್ತು. ಇಕೆಬಾನವು ಈ ಬೌದ್ಧ ಪೂಜಾಪದ್ದತಿ ಮತ್ತು 'ಕಾಮಿ'ಗಳನ್ನು ನಿತ್ಯಹರಿದ್ವರ್ಣ ವಸ್ತುಗಳಿಂದ ಆಕರ್ಷಿಸುವ ಶಿಂಟೋ ಯೊರಿಶಿರೋ ನಂಬಿಕೆಯಿಂದ ವಿಕಾಸಹೊಂದಿರಬಹುದು. ಇವೆರಡೂ ಸೇರಿ ಈಗಿನ ಜಪಾನಿ ಕಲೆ ಇಕೆಬಾನಕ್ಕೆ ಮೂಲವಾಗಿವೆ. ಮೊದಲ ವ್ಯವಸ್ಥಿತ ಶಾಸ್ತ್ರೀಯ ಶೈಲಿಯ ಇಕೆಬಾನವು ಹದಿನೈದನೇ ಶತಮಾನದ ನಡುವಿನಲ್ಲಿ ಆರಂಭವಾಯಿತು. ಇಕೆನೊಬೊ ಬೌದ್ಧ ಬಿಕ್ಕುಗಳು ಮತ್ತು ಬೌದ್ಧ ಸಮುದಾಯದ ಸದಸ್ಯರು ಇದರ ವಿದ್ಯಾರ್ಥಿಗಳಾಗಿದ್ದರು. ಕಾಲಕಳೆದಂತೆ ಇತರ ಶಾಲೆಗಳು ಹುಟ್ಟಿದವು, ವಿನ್ಯಾಸಗಳು ಶೈಲಿಗಳು ಬದಲಾದವು. ತದನಂತರ ಇಡೀ ಜಪಾನಿ ಸಮಾಜದಲ್ಲಿ ಈ ಕಲೆಯು ಒಂದು ಸಂಪ್ರದಾಯವಾಯಿತು.

## ಉಲ್ಲೇಖಗಳು
## ಹೊರಕೊಂಡಿಗಳು
*Ikebana International, San Francisco Bay Area chapter

## ಚಿತ್ರಸಂಪುಟ

File:Jiyuka.jpg|Free style
File:Jiyuka2.jpg|Free style
File:Moribana chokutai.jpg|Upright *Moribana*
File:Upright Moribana.jpg|Upright *Moribana*
File:Slanting Moribana.JPG|Slanting *Moribana* arrangement
File:Paesaggio acquatico.JPG|
File:Ikebana exhibition at TSC, University of Dhaka 27 July 2013 14.JPG|*Ikebana* exhibition
File:Ikebana exhibition at TSC, University of Dhaka 27 July 2013 18.JPG|*Ikebana* exhibition at University of Dhaka
File:Hanging scroll and Ikebana 1.jpg|thumb|A Japanese hanging scroll (*kakemono*) and *ikebana* flower arrangement in a *tokonoma* alcove]]

ವರ್ಗ:ಕಲೆ
ವರ್ಗ:ಜಪಾನ್
ಗಂಟೆ ಹೂ

## ಗುಣ ಲಕ್ಷಣ
ಕಡು ಹಳದಿ ಬಣ್ಣದಿಂದ ಕಂಗೊಳಿಸುವ ಈ ಗೊಂಚಲು ಹೂಗಳು,  “ಗಂಟೆ ಹೂ” ಎಂದೇ ಚಿರಪರಿಚಿತ. ಗಂಟೆಯಂತಹ ವಿಶೇಷ ರಚನೆ ಹೊಂದಿದ ಈ ಸುಂದರ ಹೂ ತನ್ನ ನಾನಾ ರೀತಿಯ ಪ್ರಯೋಜನಗಳಿಂದ ಅನೇಕರ ಮನೆಯಂಗಳದಲ್ಲಿ ಸ್ಥಾನ ಪಡೆದಿದೆ. ಪ್ಲಾಂಟೇ ರಾಜ್ಯದ “ಬೈಗ್ನೋನಿಯೆನ್ಸೀಸ್” ಕುಟುಂಬಕ್ಕೆ ಸೇರಿದ ಈ ಹೂ ‘ಟೆಕೋಮಾ ಸ್ಟಾನ್ಸ್’,’ಯೆಲ್ಲೋ ಟ್ರಂಪೆಡ್‍ಬುಶ್’,ಯೆಲ್ಲೋಬೆಲ್ಸ್’ ಎಂಬಿತ್ಯಾದಿ ಹೆಸರುಗಳಿಂದ ಕರೆಯಲ್ಪಡುತ್ತದೆ.

ಎಲೆಗಳು ಚೂಪಾದ ಆಕಾರದಲ್ಲಿದ್ದು ಅಂಚಿನಲ್ಲಿ ಕತ್ತರಿಸಿದ ರೀತಿಯ ರಚನೆಯನ್ನು ಹೊಂದಿವೆ. ಗಂಟೆ ಹೂ 5 ರಿಂದ 7 ಮೀಟರ್ ಎತ್ತರದ ಸಣ್ಣ ಮರದಲ್ಲಿ ಬಿಡುತ್ತದೆ.  ಬಿಸಿಲಿನಿಂದ ಕೂಡಿದ ಬೆಚ್ಚನೆಯ ವಾತಾವರಣವು ಈ ಗಿಡದ ಉತ್ತಮ ಬೆಳವಣಿಗೆಗೆ ಸೂಕ್ತವಾಗಿದೆ. ಚಿಟ್ಟೆ, ಜೇನು ಹುಳಗಳನ್ನು ಹಾಗೂ ಬಿಸಿಲಹಕ್ಕಿಗಳನ್ನು ತನ್ನೆಡೆಗೆ ಆಕರ್ಷಿಸುವಲ್ಲಿ ಗಂಟೆ ಹೂ ಪ್ರಮುಖ ಪಾತ್ರ ವಹಿಸುತ್ತದೆ.

## ಉಪಯೋಗಗಳು
*ಗಂಟೆ ಹೂವಿನ ಎಲೆಗಳಲ್ಲಿ ಕೆಲ ಔಷಧೀಯ ಗುಣಗಳೂ ಇವೆ. ಹೊಟ್ಟೆ ನೋವಿನ ನಿವಾರಣೆಗೆ ಗಂಟೆ ಹೂವಿನ ಎಲೆಗಳನ್ನು ಉಪಯೋಗಿಸುತ್ತಾರೆ.
*ಮೆಕ್ಸಿಕೋ ಹಗೂ ದಕ್ಷಿಣ ಅಮೇರಿಕಾ ದೇಶಗಳಲ್ಲಿ ಸಕ್ಕರೆಖಾಯಿಲೆಯ ನಿಯಂತ್ರಣಕ್ಕೆ ಈ ಗಂಟೆಹೂವನ್ನು ಉಪಯೋಗಿಸುತ್ತಾರೆ.
*೮ಗಂಟೆಹೂ ಮರದ ತೊಗಟೆಯನ್ನು ನಾಯಿಗಳ ಚಲನಾಶಕ್ತಿಯನ್ನು ಹೆಚ್ಚಿಸುವ ಸಲುವಾಗಿ, ಔಷಧಿಯಾಗಿ ಬಳಸುತ್ತಾರೆ.

## ಉಲ್ಲೇಖಗಳು 
ವರ್ಗ:ಎಸ್.ಡಿ.ಎಂ. ಉಜಿರೆ ವಿದ್ಯಾರ್ಥಿಗಳು ಸಂಪಾದಿಸಿದ ಲೇಖನಗಳು
ವರ್ಗ:ಹೂವುಗಳು
ಉತ್ತರಣೆ

## ಉತ್ತರಣೆ 
ಸಂ : ಅಪಮಾರ್ಗ

ಹಿಂ : ಚಿಡಾಚಿಡೀ

ಗು : ಅಘಡೊ

ಮ : ಅಘಡಾ

ತೆ : ಅಪಮಾರ್ಗಮು
 
ತ : ನಜೂರಿರಾ

## ವರ್ಣನೆ
ಉತ್ತರಾಣಿ ಗಿಡವು, ಪೊದೆಯಾಕಾರದಲ್ಲಿದ್ದು ಕಾಂಡವು ಗಂಟು ಗಂಟಾಗಿರುವುದು. ಅರ್ಧದಿಂದ ಮುಕ್ಕಾಲು ಮೀಟರು ಎತ್ತರ ಬೆಳೆಯುವುದು. ಬಹು ಶಾಖೆಗಳಿರುವುದು. ಎಲೆಗಳು ದುಂಡಾಗಿದ್ದು ಮಕಮಲ್ಲಿನಂತೆ ಮೃದುವಾಗಿರುವುವು. ಮಳೆಗಾಲದಲ್ಲಿ ಎಲ್ಲೆಲ್ಲೂ ಬೆಳೆದಿರುವುದು. ಶಾಖೆಯ ತುದಿಯಲ್ಲಿ, ಉದ್ದವಾದ ಜಡೆಯಂತೆ ಹೂ ಕಾಯಿ ಬಿಡುವುದು. ಇವು ಕೈಗಳಿಗೂ ಮತ್ತು ಬಟ್ಟೆಗಳಿಗೂ ಅಂಟಿಕೊಳ್ಳುವುವು. ಇದರಲ್ಲಿ ಕೆಂಪು ಮತ್ತು ಬಿಳಿ ಜಾತಿಗಳಿವೆ. ಬಿಳಿಯದು, ಶ್ರೇಷ್ಠವಾದುದು. ಕೆಂಪು ಉತ್ತರಾಣಿಯ ಎಲೆ, ಕಡ್ಡಿ ಮತ್ತು ಹೂವು ಕೆಂಪಾಗಿರುವುದು. ಹೂ ಬಿಡುವ ದಂತಿನ ಅರ್ಧಕ್ಕಿಂತ ಹೆಚ್ಚು ಭಾಗದಲ್ಲಿ ಹೂಕಾಯಿ ಇರುವುದು ಮತ್ತು ಹೂವನ್ನು ಹೊತ್ತಿರುವ ದಂಟು ಬಾಗಿರುವುದು. ಹೂಗೊಂಚಲು ಪಿರಮಿಡ್ ಆಕೃತಿಯಲ್ಲಿರುತ್ತದೆ.
## ಸರಳ ಚಿಕಿತ್ಸೆಗಳು
## ತಾಯಂದಿರ ಎದೆ ಹಾಲು ಹೆಚ್ಚಲು
ಬಿಳಿ ಉತ್ತರಾಣಿ ಗಿಡದ ಹಸಿ ಬೇರನ್ನು ತಂದು ಚೆನ್ನಾಗಿ ತೊಳೆದು, ಶುದ್ಧವಾದ ನೀರಿನಲ್ಲಿ ತೇದು ಗಂಧವನ್ನು ಸ್ತನಗಳ ಮೇಲೆ (ಸ್ತನದ ತೊಟ್ಟು ಬಿಟ್ಟು) ಲೇಪಿಸುವುದು.
## ಬಂಜೆತನದಲ್ಲಿ
ಉತ್ತರಾಣಿ ಗಿಡದ ಹೂಗೊಂಚಲುಗಳನ್ನು ತಂದು ಎಮ್ಮೆ ಹಾಲಿನಲ್ಲಿ ನಯವಾಗಿ ಅರೆದು ಬಟ್ಟೆಯಲ್ಲಿ ಶೋಧಿಸುವುದು. ದಿವಸಕ್ಕೆ 10 ಗ್ರಾಂನಷ್ಟು ಹಾಲನ್ನು ಹೊರಗಾಗಿರುವಾಗ ಐದು ದಿವಸ ಸೇವಿಸುವುದು. ಹಾಲು ಅನ್ನ ಪಥ್ಯ, ಶಾಂತಚಿತ್ತರಾಗಿರುವುದು ಭಗವಂತನ ಕೃಪೆಯಿಂದ ಗರ್ಭವತಿಯಾಗುವರು. ಹೀಗೆ ಕ್ರಮವಾಗಿ ಮೂರು ಮುಟ್ಟಿನಲ್ಲಿ ಮಾಡುವುದು. 
## ಹಲ್ಲುನೋವು, ಒಸಡಿನಿಂದ ರಕ್ತ ಕೀವು ಸುರಿಯವುದು ಮತ್ತು ಬಾಯಿ ದುರ್ಗಂಧ ನಿವಾರಣೆಗೆ
ನಮ್ಮ ಹಳ್ಳಿಗಾಡಿನ ಜನರು ಹಿಂದಿನ ಕಾಲದಿಂದಲೂ ಉತ್ತರಾಣಿ ಬೇರಿನಿಂದ ಹಲ್ಲುಜ್ಜುವ ಪದ್ದತಿಯನ್ನು ರೂಢಿಸಿಕೊಂಡು ಬಂದಿದ್ದಾರೆ. ಮುಪ್ಪಿನಲ್ಲೂ ಕಡಲೆಕಾಳು  ಅಗಿಯುವಷ್ಟು ಗಟ್ಟಿ ದಂತ ಶಕ್ತಿ ಉಳಿಸಿಕೊಂಡಿದ್ದಾರೆ. ೧೦ ಗ್ರಾಂ ಬಿಳಿ ಉತ್ತರಾಣಿ ಬೇರು ಮತ್ತು ಕಾಚು ೧೦ ಗ್ರಾಂ ಚೆನ್ನಾಗಿ ಕುಟ್ಟಿ ಶುದ್ಧವಾದ ನೀರಿನಲ್ಲಿ ಅರ್ಧ ದಿವಸ ನೆನೆ ಹಾಕುವುದು. ಅನಂತರ ಚೆನ್ನಾಗಿ ಕಿವುಚಿ ಬಟ್ಟೆಯಲ್ಲಿ ಶೋಧಿಸಿ ಆಗಾಗ ಬಾಯಿ ಮುಕ್ಕಳಿಸುವುದು. 
## ಸಕಲ ನೇತ್ರ ವಿಕಾರಗಳಲ್ಲಿ
ಒಂದು ತಾಮ್ರದ ತಟ್ಟೆಯಲ್ಲಿ ಸ್ವಲ್ಪ ಸೈಂಧವ ಲವಣ ಮತ್ತು ಮೊಸರಿನ ಮೇಲಿನ ತಿಳಿನೀರು ಹಾಕಿ ಇದರಲ್ಲಿ ಬಿಳೀ ಉತ್ತರಾಣಿ ಗಿಡದ ಬೇರನ್ನು ತೇದು ಗಂಧವನ್ನು ಕಣ್ಣುಗಳಿಗೆ ಅಂಜನವಿಕ್ಕುವುದು. 
## ಇಸಬಿಗೆ
ಕೆಂಪು ಉತ್ತರಾಣಿ ಗಿಡವನ್ನು ಬೇರು ಸಹಿತ ತಂದು, ಸುಟ್ಟು ಬೂದಿ ಮಾಡುವುದು. ೨೦ ಗ್ರಾಂ ಈ ಬೂದಿಗೆ ೫ ಗ್ರಾಂ ವೀಳೆದೆಲೆಗೆ ಹಾಕುವ ಸುಣ್ಣ ಮತ್ತು ೫ ಗ್ರಾಂ ಅರಿಶಿಣದ ಪುಡಿ ಹಾಕಿ ಚೆನ್ನಾಗಿ ಮಿಶ್ರ ಮಾಡಿ, ಶೋಧಿಸಿದ ಗೋಮೂತ್ರದಲ್ಲಿ ಅರೆದು ಹಚ್ಚುವುದು. 
## ಪೆಟ್ಟು ತಾಗಿ, ರಕ್ತ ಸೋರುತ್ತಿದ್ದರೆ
ಕೆಂಪು ಉತ್ತರಾಣಿ ಗಿಡದ ಸೊಪ್ಪಿನ ರಸವನ್ನು ಗಾಯದ ಮೇಲೆ ಹಿಂಡುವುದು. ತಕ್ಷಣ ರಕ್ತಸ್ರಾವ ನಿಲ್ಲುವುದು ಮತ್ತು ಗಾಯವು ಕ್ರಮೇಣ ವಾಸಿಯಾಗುವುದು.
## ಮೂತ್ರದಲ್ಲಿ, ರಕ್ತ ಬೀಳುತ್ತಿದ್ದರೆ
ಒಂದು ಟೀ ಚಮಚ ಕೆಂಪು ಉತ್ತರಾಣಿ ಗಿಡದ ರಸಕ್ಕೆ ಒಂದು ಟೀ ಚಮಚ ಮೆಣಸಿನ ಕಾಳಿನ ಪುಡಿ ಸೇರಿಸಿ ನೆಕ್ಕಿಸುವುದು. 
## ಚೇಳಿನ ವಿಷಕ್ಕೆ
ಕೆಂಪು ಉತ್ತರಾಣಿ ಗಿಡದ ಎಲೆಗಳ ರಸವನ್ನು ಚೇಳು ಕಚ್ಚಿರುವ ಭಾಗಕ್ಕೆ ಹಚ್ಚುವುದು.
## ಸರ್ಪದ ವಿಷಕ್ಕೆ
ಕೆಂಪು ಉತ್ತರಾಣಿ ಗಿಡದ ಎಲೆಗಳ ರಸವನ್ನು ಕಿವಿ, ಮೂಗು ಕಣ್ಣುಗಳಿಗೆ ಹಾಕುವುದು. 
## ಕಣ್ಣಿನ ಪೊರೆ ಹರಿಯಲು
ಉತ್ತರಾಣಿ ಗಿಡದ ಬೇರನ್ನ ಹೊನಗೊನ್ನೆ ಸೊಪ್ಪಿನ ರಸದಲ್ಲಿ ತೇದು ಕಣ್ಣುಗಳಿಗೆ ಹಚ್ಚುವುದು. 
## ಊದು ಮತ್ತು ಪಾಂಡು ರೋಗದಲ್ಲಿ
ಒಂದು ಟೀ ಚಮಚ ಉತ್ತರಾಣಿ ಸೊಪ್ಪಿನ ರಸಕ್ಕೆ ಸ್ವಲ್ಪ ಹಳೇ  ಬೆಲ್ಲ ಸೇರಿಸಿ ಬೆಳಿಗ್ಗೆ ಕುಡಿಸುವುದು. ದಿವಸಕ್ಕೆ ಒಂದೇ ವೇಳೆ ಸಾಕು. ಆಕಳ ಹಾಲು ಅನ್ನದ ಪಥ್ಯ ಇರಬೇಕು. ಅಲುಗಾಡುವ ಹಲ್ಲು ನೋವು, ಒಸಡಿನಿಂದ ರಕ್ತ ಸೋರುವುದು. ಉತ್ತರಾಣಿ ಬೇರಿನ ತುದಿಗಳನ್ನು ಜಜ್ಜಿ ಹಲ್ಲುಜ್ಜುವುದು. ಸ್ವಲ್ಪ ಕಾಚು ಮತ್ತು ಒಂದು ಇಂಚು ಬೇರನ್ನು ಜಜ್ಜಿ ನೀರಿಗೆ ಹಾಕಿ ಕಷಾಯ ಮಾಡಿ ಬಾಯಿ ಮುಕ್ಕಳಿಸುವುದು.
## ಉಲ್ಲೇಖಗಳು 
ಪುಸ್ತಕದ ಹೆಸರು: ಬಾಬಾ ಬುಡನ್ ಗಿರಿ ಮತ್ತು ಸಿದ್ದರ ಬೆಟ್ಟದ ಅಪೂವ‍ ಗಿಡಮೂಲಿಕೆಗಳು ಹಾಗೂ ಸರಳ ಚಿಕಿತ್ಸೆಗಳು

ಸಂಪಾದಕರು: ವೈದ್ಯ ಎ. ಆರ್. ಎಂ. ಸಾಹೇಬ್

ಪ್ರಕಾಶಕರು: ಮಠಾಧೀಶರು, ಸದ್ಗುರು ದಾದಾ ಹಯಾತ್ ಮೀರ್ ಖಲಂದರ್ ಪೀಠ, ಬಾಬಾಬುಡನ್ ಗಿರಿ, ಚಿಕ್ಕಮಗಳೂರು

ವರ್ಗ:ಔಷಧಿ ಸಸ್ಯಗಳು
ವರ್ಗ:ಎಸ್.ಡಿ.ಎಂ. ಉಜಿರೆ ವಿದ್ಯಾರ್ಥಿಗಳು ಸಂಪಾದಿಸಿದ ಲೇಖನಗಳು
ಮೊಸಂಡಾ

## **ಮೊಸಂಡಾ**
ಅಲಂಕಾರಿಕ ಹೂವುಗಳ ಪಟ್ಟಿಯಲ್ಲಿ ಎದ್ದು ಕಾಣುವ ಹೂವಿನ ಹೆಸರು ಮೊಸಂಡಾ. ಮೊಸಂಡಾದಲ್ಲಿ ಎರಡು ವಿಧ. ಒಂದು ಕಾಡು ಮೊಸಂಡಾ. ಬಿಳಿ ಬಣ್ಣ ಹೊಂದಿರುವ ಕಾಡು ಮೊಸಂಡಾವನ್ನು ‘ಬೆಳ್ಳಿಸೊಪ್ಪು’ ಎಂದೂ ಕರೆಯುತ್ತಾರೆ. ಇನ್ನೊಂದು ಅಲಂಕಾರಿಕ ಮೊಸಂಡಾ. ಮಾಂಸದ ಬಣ್ಣ ಅಥವಾ ತೆಳು ಪಿಂಕ್ ಬಣ್ಣವನ್ನು ಹೊಂದಿದ ಈ ಮೊಸಂಡಾ, ಹಸಿರು ಗಿಡದ ಮೇಲೆ ಕುಂಕುಮ ಚೆಲ್ಲಿದಂತೆ ಕಂಡುಬರುತ್ತದೆ. ಇದರ ವೈಜ್ಞಾನಿಕ ಹೆಸರು ಮುಸಂಡಾ (MUSANDA)ಎಂದು.

## ಗುಣಲಕ್ಷಣ
ಮೊಸಂಡಾದ ಹೂವಿನ ರಚನೆಯು ಇತರ ಹೂವುಗಳಿಗಿಂತ ಸ್ವಲ್ಪ ಭಿನ್ನ. ವಿಶೇಷವಾದ ಪರಿಮಳವನ್ನು ಹೊಂದಿರದ ಮೊಸಂಡಾ ಮುದ್ದೆ ಮುದ್ದೆಯಾಗಿ ಹೂ ಬಿಟ್ಟು ಎಸಳಿನಲ್ಲಿ ಬಿಳಿಯ ರೇಖೆಗಳನ್ನು ಹೊಂದಿರುತ್ತದೆ. ಮುಟ್ಟಿದಾಗ ವೆಲ್ವೆಟ್‍ನಂತಹ ಮೃದವಾದ ರಚನೆಯು ಮೊಸಂಡಾದಲ್ಲಿ ರೂಪುಗೊಂಡಿದೆ. ಇನ್ನು ಗಿಡದಲ್ಲಿ ಹೂ ಬಿಟ್ಟ ಮರುದಿನ, ಹೂವಿನ ಮಧ್ಯಭಾಗದಿಂದ ಹಳದಿ ಬಣ್ಣದ ಪುಟಾಣಿ ಹೂ ಚಿಗುರೊಡೆದು ಮೊಸಂಡಾದ ಅಂದವನ್ನು ವೃದ್ಧಿಸುತ್ತದೆ. ಮೊಸಂಡಾ ಗಿಡವು ತುಂಬಾ ಎತ್ತರಕ್ಕೆ ಬೆಳೆಯಬಲ್ಲ ಸಾಮರ್ಥ್ಯವನ್ನು ಹೊಂದಿದೆ. ಇದರ ಕಾಂಡ ಹಾಗೂ ರೆಂಬೆಗಳು ಬಹಳ ಮೃದು. 
## ಔಷಧೀಯ ಗುಣಗಳು
ಮೊಸಂಡಾದ ಎಲೆಗಳಲ್ಲಿ ಔಷಧೀಯ ಗುಣಗಳಿವೆ.  ಪೂರ್ವಜರು ಮೊಸಂಡಾದ ಎಲೆಗಳನ್ನು ನೀರಿನಲ್ಲಿ ನೆನೆಸಿ ಅದು ನೊಂಪಾದ ನಂತರ ಸ್ನಾನಕ್ಕೆ ಬಳಸುತ್ತಿದ್ದರು. ಅಂದಿನ ಕಾಲದಲ್ಲಿ ಅದುವೇ ಶಾಂಪೂ ರೀತಿಯಲ್ಲಿ ಬಳಕೆಯಾಗುತ್ತಿತ್ತು. ಮನೆಯಂಗಳದಲ್ಲಿ ಮೊಸಂಡಾ ಇದ್ದರೆ ಚಿಟ್ಟೆಗಳ ಹಾಗೂ ಪುಟ್ಟ ಹಕ್ಕಿಗಳ ಭೇಟಿಯೂ ಹೆಚ್ಚುತ್ತದೆ.
## ಉಲ್ಲೇಖಗಳು 
ಸುಧಾ ವಾರಪತ್ರಿಕೆ ಸೆಪ್ಟೆಂಬರ್೮,೨೦೧೬

ವರ್ಗ:ಔಷಧಿ ಸಸ್ಯಗಳು
ವರ್ಗ:ಎಸ್.ಡಿ.ಎಂ. ಉಜಿರೆ ವಿದ್ಯಾರ್ಥಿಗಳು ಸಂಪಾದಿಸಿದ ಲೇಖನಗಳು